ΑΘΛΗΤΙΚΟΙ ΨΙΘΥΡΟΙ: 10 Φεβ 2014\n▼ Φεβ 10 (145)\nΣούλης: «Αν δεν ήταν αυτό το… κωλοπαίχνιδο»!\nΟ Άρης ζει!!\nΌχι μια απλή… Νίκη!! (video)\nΝτουντού… από παντού!!\nΉρωας ετών 25! Πώς πέθανε ένας τεράστιος Έλληνας!\n«Εκτός Τούμπας θυμίζει μικρή ομάδα»!\nΝίκος Πασιαλής στο Metropolis: «Νίκη με οποιονδήπο...\nΣυντριπτικά υπέρ του Άρη η παράδοση κόντρα στον Πα...\nΝικολούδης στο Metropolis: «Με νίκη κλειδώνει η 2η...\nΚυκλοφόρησαν τα εισιτήρια με Ολυμπιακό!!\nΤην Τρίτη 11/2 το Μπενφίκα –Σπόρτινγκ!!\nΌποιος πρόλαβε, θα δει Μπενφίκα...!!\n«Μπλόκο» στην Καρδίτσα!!\nΑργεντινή: Έμεινε όρθια η Μπόκα στο Ροζάριο!! (vid...\n«Στοπ» στους Πέισερς οι Μάτζικ!!\nΔεν αρκούσαν οι 17 του Καλάθη για το Μέμφις!!\nΥποβιβασμό του ΠΑΟΚ ζητάει ο Δώνης!\nΥπέγραψε ο Λαγός!!\nΕπέστρεψε ο Τσάβες!!\nΝτιόγκο: «Δεν έχουμε άγχος, αλλά…»\nΔεύτερη θέση και Ολυμπιακός!!\nΜε… φόντο την παραμονή!!\nΌχι άλλα χαμένα ημίχρονα!\nΛαγός: «Εδώ είναι το σπίτι μου»\nΝα ‘χαν χίλια μάτια!!\n«Άστοχη η δήλωση του Στέφενς»\nΠάει για απονομή στην Τούμπα!!\nΜαντούρο: «Κέρδισαν τις μονομαχίες»\nΚαραγεωργίου: «Αξίζαμε ισοπαλία»\nTσουκαλάς:«Με την περσινή συνταγή ο Πετράκης»\nΣτην Αθήνα ο Ζόριτς!!\nΌχι άλλο κακό ημίχρονο!\nΠάνοπλος o Άρης για το ματς επιβίωσης!!\nΤετράδα, από... μακριά!!\n«Βλέπει» Πετρόπουλο η ΑΕΚ!!\nΜπεργκ: «Νίκη αυτοπεποίθησης»\nΤέλος ο Τσικς από τους Πίστονς!\nΤο Βατερλό του Χιουμπ!!\nΒασιλάκης: «Σωστή η αποβολή του Κατσουράνη» (vid)\nΧαίρεσαι με αυτόν τον Παναθηναϊκό!!\nΜε Κάνιο και στο Περιστέρι!!\nΚαι θέλει και... πιέζει ο Κάμπελ!!\nΟμορφιά ο ΠΑΟ, για εντριβή ο ΠΑΟΚ!!\nΟ προπονητής που δουλεύει, φαίνεται!!\nΚαταπράσινη βραδιά, πράσινη μαγεία!\nΚάτω τα χέρια σου, Παρί!! (video)\n«Να συνεχίσουμε έτσι για να έρθουν κι άλλες νίκες»...\nΠανευρωπαική λέσχη φίλων Ηρακλή!\nΕίδε «άσπρη» μέρα η Ίντερ!!\nΣτην κορυφή και η Μπάρτσα!!\n«Μόνο εμείς τα κάνουμε αυτά»!\nΠαράπονα Άρη από ΕΟΚ και Δημόσια Τηλεόραση!!\n«Ο Παναθηναϊκός έχει μεγάλες δυνατότητες»\nΈκαστος στο είδος του κι ο Παναθηναϊκός…!\nΑπόρησαν και στον ΠΑΟΚ με Στέφενς!!\nΟι σαμπάνιες, οι κρητικοπούλες και το… σύνθημα του...\nΠαναθηναϊκός και διαιτησία έφταιξαν στον Στέφενς!!...\nΑναστασίου: «Είπαμε πως θα πεθάνουμε στο γήπεδο»\nΤσαγκρώνης: «Παραλείψεις της αστυνομίας»\nΓλύκος: «Να βρούμε τη λύση μόνοι μας»\nΝίκησε και «κυνηγάει»\nΤριανταφυλλόπουλος: «Μόνο από τύχη θα χάνουμε πλέο...\nΗ απόγνωση του Μάτα!! (video)\nΠεδουλάκης: «Γι’ αυτό δουλεύουμε»\nΑναστασίου: «Μόνο εμείς υπήρχαμε στο γήπεδο»\nΜοίρασε συγχαρητήρια ο Μίνιτς!\nΜπράμος: «Στο δεύτερο μισό ήμασταν εξαιρετικοί»\nΚάρι: «Καθένας θα ήταν MVP»\n«Θα λυθούν τα πόδια μας»\nΙσοφάρισε το Πανελλήνιο ρεκόρ ο Δουβαλίδης!!\nMVP του τελικού ο Κάρι!\nΣτο τέλος μιλάει ο Καστίγιο!!\nΚούπα με… ρακή!!\n«Ό,τι ονειρευόμουν ο ΠΑΣ»\nΗ ομαδάρα με τα πράσινα!!\nΑνακοινώθηκε ο «γάμος» με Αναστασιάδη!!\nΤους πήρε και τους σήκωσε…!!\n«Βασίλισσα» ξανά δια… χειρός Γιουλ!\nΈρχεται για την ΑΕΚ ο Ζόριτς!\nΜαντζουράκης: «Πολύ σημαντική νίκη»\nΧωρίς Κουλουχέρη ο Πανιώνιος!\nΠού να ‘παιζε κι ο… Μήτρογλου!!\n«Το 100% απέναντι στον Ολυμπιακό»\nZησόπουλος: «Καλή εμφάνιση με τον ΠΑΟΚ»\nΔημούτσος: «Νίκη με τον κόσμο μας απέναντι στον Ολ...\nΣπανός: «Ο αντίπαλος πρέπει... να φτύσει αίμα»\nΑνέλαβε την ευθύνη ο Βεργέτης!\nΑλόνσο: «Τα δύο πρωταθλήματα δεν είναι αρκετά»\nΕνθουσιασμένος για τη νίκη επί του Πανιωνίου και βέβαιος ότι αν δεν υπήρχε το «κωλοπαίχνιδο», όπως το χαρακτήρισε, στη Λιβαδειά ο Άρης θα είχε ακόμα περισσότερες ελπίδες δήλωσε ο Σούλης Παπαδόπουλος.\nΈντονα φορτισμένος παρουσιάστηκε ο Σούλης Παπαδόπουλος μετά τη λήξη του παιχνιδιού με τον Πανιώνιο.\nΜιλώντας στην κάμερα της NOVA, ο τεχνικός του Άρη δήλωσε απόλυτα ικανοποιημένος απ’ τη νίκη της ομάδας του (1-0) και τη συνέδεσε με τη δραματική ήττα προ καιρού απ’ το Λεβαδειακό.\nΑφού τόνισε λοιπόν ότι «αν δεν ήταν αυτό το κωλοπαίχνιδο της Λιβαδειάς, θα ήμασταν πολύ καλύτερα», κατέληξε λέγοντας χαρακτηριστικά: «Έχουμε ζωή ακόμα. Ο κόσμος το κέρδισε το παιχνίδι…»\nΗ λύτρωση άργησε αλλά ήρθε. Ο Άρης πέταξε στα... σκουπίδια τις «κατάρες» και με το τέρμα του Αγκάνθο νίκησε 1-0 τον Πανιώνιο, πανηγύρισε την πρώτη του νίκη στο «Βικελίδης» και ελπίζει στην παραμονή.\nΗ κρισιμότητα της αναμέτρηση άφησε τις τακτικές στα αποδυτήρια και σε ένα «Κλεάνθης Βικελίδης» που.. έβραζε η ομάδα του Σούλη Παπαδόπουλου πανηγύρισε την πρώτη της νίκη μετά από 15ματς στο πρωτάθλημα και την «παρθενική» της τη φετινή σεζόν στο «σπίτι» της!\nΤελευταίος αλλά με 17 βαθμούς παρέμεινε ο Άρης και πλέον έβαλε και τον Πανιώνιο, που έμεινε στην 15η θέση με 24, στον «χορό» της παραμονής.\nMε τον κόσμο του να είναι ο ... 12ο παίκτης ο Άρης έκανε από τα πρώτα λεπτά της αναμέτρησης ξεκάθαρες τις προθέσεις του. Οι «κίτρινοι» προσπάθησαν με την τριάδα των Μανιά, Αγκάνθο και Μπακασέτα να δημιουργήσουν ρήγματα στα άκρα της άμυνας των «κυανέρυθρων», που πιέστηκαν αρκετά στο ξεκίνημα τους παιχνιδιού. Οι αντεπιθέσεις της ομάδας του Παναγόπουλου με τους Αραβίδη και Κολοβό «μάζεψαν» κάπως τον ενθουσιασμό των γηπεδούχων, καθώς καμία ομάδα δεν ήθελε να ρισκάρει στα μετόπισθεν.\nΜε το πέρασμα των λεπτών ο ρυθμός στο ματς έπεσε και κυριάρχησαν οι δυνατές μονομαχίες στο χώρο της μεσαίας γραμμής. Ο Άρης αδυνατούσε να φτιάξει παιχνίδι, αφού οι παίκτες του επιχειρούσαν συνεχώς βαθιές μπαλιές, ενώ ο Πανιώνιος είδε τις αντεπιθέσεις του να βρίσκουν πολλά εμπόδια απέναντι στην πολυπρόσωπη άμυνα των «κίτρινων». Τα νεύρα μεταξύ των παικτών έφεραν και διακοπή στο ματς στο 40ο λεπτό, οι ομάδες αποσυντονίστηκαν πλήρως και το ημίχρονο έληξε χωρίς τέρματα.\nΊδια εικόνα είχε και το ξεκίνημα του δευτέρου ημιχρόνου. Τα νεύρα και η συνεχής ένταση που υπήρχε στις τάξεις των γηπεδούχων λειτούργησε υπέρ των «κυανέρυθρων», που δεν απειλήθηκαν και κρατούσαν τον Άρη εγκλωβισμένο στο δεύτερο μισό του γηπέδου. Η ομάδα του Σούλη Παπαδόπουλου συνέχισε να αδυνατεί να δημιουργήσει οργανωμένες φάσεις αλλά σώθηκε από την ενέργεια του Τσουμάνη. Ο νεαρός μπακ άδειασε εξαιρετικά δύο αμυντικούς στο 58’, η μπάλα έφτασε στον Τάτο και από εκεί ο Αγκάνθο με κοντινή κεφαλιά «λύτρωσε» την ομάδα του.\nΤο γκολ του Άρη άναψε για τα καλά τα αίματα, οι τακτικές είχαν πάει... περίπατο και ο Πανιώνιος προσπαθούσε να φέρει τη μπάλα στην εστία του Διούδη. Από την άλλη πλευρά οι «κίτρινοι» όσο είχαν ανάσες ήταν αρκετά επικίνδυνοι στις αντεπιθέσεις, καθώς η άμυνα των φιλοξενούμενων είχε ανέβει στη σέντρα. Το φινάλε του ματς βρήκε την ομάδα της Θεσσαλονίκης να κρατάει με δυνατά μαρκαρίσματα την μπάλα ψηλά στο γήπεδο. Οι φιλοξενούμενοι δεν μπορούσαν να λειτουργήσουν ψύχραιμα μες τον πανικό της περιοχής του Άρη και το 1-0 έμεινε μέχρι το τέλος.\nΆρης (Σούλης Παπαδόπουλος): Διούδης, Βανγκέλι, Γιαννίτσης, Μπουγαΐδης, Τσουμάνης, Τσιάρας, Καμινιώτης (79’ Οικονομόπουλος), Τάτος, Μπακασέτας, Μανιάς (90+2’ Αγγελούδης), Αγκάνθο (74’ Κύργιας)\nΣτον πάγκο: Γουναρίδης, Παπαδόπουλος, Νταμαρλής, Κουσίδης\nΠανιώνιος ( Κωνσταντίνος Παναγόπουλος): Πανιώνιος: Παπαδόπουλος, Κούρντι, Αυλωνίτης, Αραβίδης,Λαμπρόπουλος Μητρόπουλος, Παντίδος, Γιάννου (76’ Ντούνης), Λάσνικ (69’ Καμπάνταης), Παναγιωτούδης, Κολοβός.\nΣτον πάγκο :Ανέστης, Ζαχαράκης, Πάνος, Σταυροθανασόπουλος, Μπούζας\nΑυτό δεν ήταν διπλό. Ήταν άθλος! Η τσαμπουκαλεμένη Νίκη Βόλου δεν μάσησε απ’ το ότι έπαιζε με δέκα παίκτες απ’ το 24’ και υποχρέωσε τον Ηρακλή στην πρώτη φετινή του ήττα (2-1) στο Καυταντζόγλειο!\nΤι κι αν είναι δεύτερη (πλέον) στη βαθμολογία; Η Νίκη Βόλου έπαιξε με καρδιά πρωταθλήτριας στο Καυταντζόγλειο!\nΠαρόλο που έπαιζε με παίκτη λιγότερο για 70 περίπου λεπτά, η ομάδα της Μαγνησίας πέτυχε αυτό που δεν είχε καμία άλλη ομάδα φέτος: Ανάγκασε τον Ηρακλή στην πρώτη εντός έδρας ήττα του με 2-1!\nΟι παίκτες του Αλέκου Βοσνιάδη μπήκαν πολύ δυνατά στο ματς και πήραν προβάδισμα με κοντινό σουτ του Γιόβε (5’). Το παιχνίδι όμως τους στράβωσε για τα καλά.\nΠρώτα με την (αυστηρή) αποβολή του Σοϊλέδη στο 24’ κι έπειτα με την ισοφάριση του Ιντζόγλου λίγο πριν το ημίχρονο.\nΕκεί όμως που όλοι περίμεναν ότι οι φιλοξενούμενοι θα δεχθούν σφυροκόπημα, έδωσαν εκείνοι την κρίσιμη… ροπαλιά. Αφού λοιπόν ο Ανιέτε τους ξανάβαλε μπροστά (50’) και άντεξαν ως το τέλος την πίεση του Ηρακλή, πανηγύρισαν τη νίκη που του τερμάτισε ένα φοβερό σερί (εννέα νίκες και μια ισοπαλία) και τους έφερε από πάνω του στη βαθμολογία.\n(34',40' Μπουμάλ, 63' Τσιμόντζι, 71' Τσούτσης)\n(34’ Γκούρμα - 11’ Βιγιαφάνε)\n(36’πεν., 80’ Κυριάκος, 39’ Κοτσώνης – 64’ Φράγκος)\nΑστέρας Μαγούλας-Επισκοπή 3-2\n(1’ Δωματάς, 31’, 64, Ντιέγκο - 25’ Βουρβαχάκης, 70’ Μπρατσιάνι)\n(26’ Φαγέ - 81’ Σεχολάρι)\n(6’ Γιαλαμίδης, 44’ Ποτουρίδης - 45'+2' Σκαθαρούδης)\nΑπόλλων Καλαμαριάς-Τύρναβος 1-1\n(4’ Ναλμπάντης - 67’ Γεωργίου)\nΑναγέννηση Γιαννιτσών-Καβάλα 1-0\nΑιγινιακός-Δόξα Δράμας 3-0\n(56’ Χατζής, 65’ Μπελόν, 90’ Αχαλινόπουλος)\nΠιερικός-Εθνικός Γαζώρου 1-1\n(13’ Μανίκας - 79’ Παπαθανασίου)\nΗρακλής-Νίκη Βόλου 1-2\n(42’ Ιντζόγλου - 15’ Γιόβε, 50’ Ανιέτε)\nΕθνικός Γαζώρου-Αναγέννηση Γιαννιτσών\nΜπήκε στο 61’, ύψωσε τα χέρια προς τον Θεό και στην πρώτη επαφή με τη μπάλα, ο Ντουντού με σουτ από 35 μέτρα, χάρισε στον ΟΦΗ τη νίκη 1-0 επί του Πανθρακικού. Αποθέωση του Fair Play από τον Α. Μάντζιο\nΤέτοιο ντεμπούτο, ούτε στον ύπνο του θα είχε ονειρευτεί ο Ντουντού Σεαρένσε.\nΟ Βραζιλιάνος μέσος στο ντεμπούτο του με τη φανέλα του ΟΦΗ, σκόραρε με σουτ από 25 μέτρα, λίγα δευτερόλεπτα (61ο λεπτό) μετά την είσοδό του στον αγωνιστικό χώρο και χάρισε στην ομάδα του την πολύτιμη νίκη με 1-0 επί του Πανθρακικού.\nΗ ομάδα του Ρικάρντο Σα Πίντο ήταν καλύτερη στη μεγαλύτερη διάρκεια του αγώνα και έφτασε δίκαια στην κατάκτηση της νίκης. Από την άλλη, στον Πανθρακικό ήταν εμφανείς οι απουσίες των Κάσες και Ρομέου από την μεσαία γραμμή και αν δεν βρισκόταν σε μεγάλη μέρα ο τερματοφύλακας Αθανασιάδης, το σκορ θα μπορούσε να πάρει μεγαλύτερες διαστάσεις.\nΆξια αναφοράς είναι η κίνηση του Άκη Μάντζιου στα μισά του πρώτου ημιχρόνου. Ο προπονητής του Πανθρακικού, προς τιμήν του και σε μια αποθέωση του Fair Play, ζήτησε από τους παίκτες του να μην επιτεθούν στο διάστημα που ο ΟΦΗ είχε μείνει με εννιά παίκτες, λόγω τραυματισμού των Ζόρο και Μακρή.\nΟ ΟΦΗ ανέλαβε από τα πρώτα λεπτά τα ηνία, σε μια προσπάθεια να πετύχει ένα γρήγορο γκολ, ενώ ο Πανθρακικός έδωσε βάση στην άμυνα. Στο 8’ ο Μιλιάζες σούταρε δυνατά, αλλά είδε τον Αθανασιάδη να του στερεί ένα υπέροχο τέρμα, ενώ ίδια ήταν και η κατάληξη στο γυριστό σουτ του Παπάζογλου στο 27’. Ενδιάμεσα, οι φιλοξενούμενοι απείλησαν με κεφαλιά του Μπεν, που εξουδετέρωσε ο Φερνάντες.\nΟι Κρητικοί συνέχισαν να πιέζουν και στο 30’ ήταν η σειρά του Ζε Εντουάρντο να σουτάρει από θέση μέσα δεξιά, αλλά και πάλι ο τερματοφύλακας της ομάδας της Θράκης αντέδρασε σωστά. Μετά το ημίωρο, ο Πανθρακικός πήρε κάποια μέτρα στο γήπεδο, ανέλαβε πρωτοβουλίες και στο 44’ απείλησε με τον Χασομέρη, ο οποίος αστόχησε από πλεονεκτική θέση. Το γκολ δεν μπήκε και έτσι, το πρώτο μέρος έληξε 0-0.\nΚαρμπόν με το πρώτο, ήταν και το ξεκίνημα του δευτέρου ημιχρόνου, με τον ΟΦΗ να πιέζει για το γκολ. Στο 52’ ο Ζε είδε για δεύτερη φορά τον Αθανασιάδη να του λέει «όχι», αλλά στο 61’ η υπεροχή των Κρητικών καρποφόρησε. Ο Ντουντού, ο οποίος είχε μπει στο παιχνίδι μερικά δευτερόλεπτα πριν, με βολίδα έξω από την περιοχή, δεν άφησε κανένα περιθώριο στον αντίπαλο τερματοφύλακα και έκανε το 1-0, στο ντεμπούτο του με την «ασπρόμαυρη» φανέλα.\nΤο γκολ αποσυντόνισε τους παίκτες του Πανθρακικού. Οι απουσίες των Κάσες και Ρομέου από τη μεσαία γραμμή ήταν εμφανείς, ενώ καταλυτική αποδείχθηκε και η αλλαγή του Λαδάκη, που τραυματίστηκε και αποχώρησε. Ο ΟΦΗ διαχειρίστηκε πολύ σωστά το υπέρ του σκορ και όποτε του δόθηκαν ευκαιρίες (77’ Παπάζογλου και 84’ Σίσιτς), προσπάθησε να πετύχει και δεύτερο τέρμα.\nΤο τελευταίο σφύριγμα του διαιτητή Θανάση Γιάχου τον βρήκε να κερδίζει δίκαια με 1-0 και να ξεφεύγει ακόμη περισσότερο από τις τελευταίες θέσεις. Ο Πανθρακικός μάλλον θα πρέπει να είναι ευχαριστημένος από τη μικρή έκταση του σκορ, αφού ο Αθανασιάδης έκανε πολλές και σωτήριες επεμβάσεις.\nΟΦΗ (Σα Πίντο): Φερνάντες, Μπούρμπος, Μιλιάζες, Ζόρο, Τριποτσέρης, Κάλαϊτζιτς (61’ Ντουντού), Μακρής, Ζε Εντουάρντο, Κουτσιανικούλης (46’ Σίσιτς), Παπάζογλου, Περογαμβράκης (84’ Στάθης).\nΣτον πάγκο έμειναν: Αγριμάκης, Βερόν, Ροβίθης, Μπαρέιρο.\nΠανθρακικός (Μάντζιος): Αθανασιάδης, Έμποου, Σαρακατσάνος, Μπεν Σαμπάτ (78’ Μολίνα), Λαδάκης (50’ Τριανταφύλλου), Καθάριος (88’ Ζδράβος-Ρίζος), Παπαγεωργίου, Χρήστου, Μπαϊκαρά, Χασομέρης και Ιγκόρ.\nΣτον πάγκο έμειναν: Σέρεμετ, Τζάνης, Μακρυδημήτρης και Πασχαλάκης.\nΚίτρινες κάρτες: Έμποου, Ιγκόρ\nΚόκκινες κάρτες: ---- Πηγή: sport-fm.gr\n"Σκυλίσια Μέρα" με τη συγκλονιστική ιστορία ενός μεγάλου Έλληνα αθλητή του στίβου. Πήγε στους Ολυμπιακούς Αγώνες του 1912 στη Στοκχόλμη κι ανέβηκε δυο φορές στο βάθρο. Ήταν σημαιοφόρος, μάλιστα. Και κατέκτησε το χρυσό και το χάλκινο στα άλματα.\nΜε το που επέστρεψε νικητής έδωσε αμέσως το "παρών" στο προσκλητήριο για τους Βαλκανικούς Πολέμους. Ήθελε, μάλιστα, να πάει στην πρώτη γραμμή του πολέμου για να μην κατηγορηθεί ότι έχει ευνοϊκή μεταχείριση ως Ολυμπιονίκης. Θα μπορούσε, δηλαδή, να αποφύγει εύκολα αυτή την εξέλιξη. Δεν ζητούσε προνόμια, όμως.\nΚαι πράγματι έτσι έγινε. Πήγε στην πρώτη γραμμή ο Κωνσταντίνος Τσικλητήρας, αυτός ο τεράστιος Έλληνας Ολυμπιονίκης.\nΣτο μέτωπο, όμως, προσβλήθηκε από μηνιγγίτιδα. Και δεν άντεξε. Πέθανε στις 10 Φεβρουαρίου 1913, σαν σήμερα, πριν από περισσότερο από έναν αιώνα, σε ηλικία μόλις 25 ετών.\nΠάνω στον τάφο του στην Πάτρα υπάρχουν οι πέντε κύκλοι των Ολυμπιακών Αγώνων, ενώ από το 1963 γίνονται τα Τσικλητήρεια στον στίβο.\nΕίχε πάρει ακόμα δυο αργυρά στους Ολυμπιακούς του 1908, ενώ πέρα από στίβο είχε ασχοληθεί και με το ποδόσφαιρο (τερματοφύλακας).\nΤο 1912 είχε καταρρίψει και το παγκόσμιο ρεκόρ στο άλμα εις μήκος άνευ φοράς με 3 μ.47.\nΣτον Arena FM 89,4 φιλοξενήθηκε o παλαίμαχος ποδοσφαιριστής του ΠΑΟΚ Στέφανος Μπορμπόκης. Τόνισε πως όταν παίζει ο ΠΑΟΚ στην έδρα του θυμίζει ομάδα που πάει για πρωταθλητισμό, αλλά μακριά από την Τούμπα μοιάζει με ομάδα που παλεύει για να μην υποβιβαστεί!\nΓια την ομάδα που είναι προπονητής, την Κέφαλο της Κω:\n“Είμαστε καλά αν αναλογιστούμε πως ήταν τα πράγματα πριν πάμε. Προσπαθούμε να κάνουμε μια καλή ομάδα και να πάμε του χρόνου για καλύτερα πράγματα”.\nΓια τις αδυναμίες του ΠΑΟΚ εκτός Τούμπας:\n“Ο ΠΑΟΚ δείχνει μια εικόνα εντελώς διαφορετική μέσα στην Τούμπα και εκτός. Πιάνει 100% απόδοση μέσα στην Τούμπα, αλλά εκτός έδρας θυμίζει Πλατανιά, χωρίς να θέλω να προσβάλω τον Πλατανιά, που διεκδικεί την σωτηρία του. Ο ΠΑΟΚ έχει το δεύτερο καλύτερο ρόστερ και δεν μπορεί να διεκδικήσει κάτι σε ένα τόσο σημαντικό ματς”.\nΓια την εικόνα του ΠΑΟΚ στο παιχνίδι με τον Παναθηναϊκό:\n“Ο Παναθηναϊκός είναι καλή ομάδα και το έχει δείξει και με τον Ολυμπιακό, αλλά ο ΠΑΟΚ δεν το πάλεψε καν. Ήταν εκνευριστική η εμφάνιση του ΠΑΟΚ. Δέχεται πάρα πολλές ευκαιρίες από όλες τις ομάδες. Όλοι πρέπει να κάνουν άμυνα και ειδικά κάθετα περνούν πολλές μπαλιές στην άμυνα του ΠΑΟΚ. Η ομάδα ανεβαίνει πολύ ψηλά, είδατε ότι ο Μπεργκ σε μια φάση στην αρχή έφυγε μόνος του από το κέντρο. Επίσης η άμυνα είναι αργή και συνέχεια ανοιχτή. Ο Παναθηναϊκός έπαιξε σαν μια ομάδα που διεκδικεί το πρωτάθλημα. Έκανε πάρα πολλές ευκαιρίες. Δεν μπορώ να καταλάβω πως ο ΠΑΟΚ παίζει τόσο ψηλά και δεν κάνει τουλάχιστον εκτός έδεας ανάλογες ευκαιρίες. Δεν δικαιολογείται αυτή η εικόνα εκτός. Δεν θυμάμαι εκτός έδαρς παιχνίδι του ΠΑΟΚ φέτος που να μην έχει δεχτεί γκολ”.\nΓια το εάν έχει ελαφρυντικά ο ΠΑΟΚ:\n“Υπάρχουν δικαιολογίες. Είναι αλήθεια ότι οι νεοαποκτηθέντες παίκτες πρέπει να προσαρμοστούν και να εγκλιματιστούν. Αλλιώς έπαιζε κάποιος στον Άγιαξ και αλλιώς εδώ. Ο Στέφενς βάζει τους νεοαποκτηθέντες για να παίρνουν παιχνίδια και να βγάλουν ρυθμό στην απόδοση τους. Ο ΠΑΟΚ μάλλον έχει συμβιβαστεί με την δεύτερη θέση, όμως, τον απειλεί τώρα ο Ατρόμητος και ο Παναθηναϊκός. Περίμενα ο ΠΑΟΚ να ξεφύγει δέκα βαθμούς από την τρίτη θέσηα και να απειλείται να την χάσει”.\nΓια την δύναμη του Παναθηναϊκού στη Λεωφόρο:\n“Ο Παναθηναϊκός μέσα στην έδρα του είναι πολύ δυνατός. Αυτό το έδειξε και με τον Ολυμπιακό. Έλεγα πως αν ο Παναθηναϊκός προηγηθεί θα κερδίσει. Αλλά και ο ΠΑΟΚ να προηγούταν θα το έχανε το ματς. Η άμυνα δεν υπάρχει. Άμυνα κάνουν όλοι και η άμυνα και η επίθεση”.\nΓια την προσέγγιση του ΠΑΟΚ στα εκτός έδρας παιχνίδια:\n“Εγώ πιστεύω πως αυτό που παίζει μέσα στην έδρα του ο ΠΑΟΚ πάει να το παίξει και έξω. Όμως άλλα είναι τα παιχνιδιού στην έδρα σου, που ο αντίπαλος σε φοβάται και άλλο εκτός. Ο άλλος που παίζει στην έδρα του θέλει βαθμούς και σε αντιμετωπίζει αλλιώς. Ο ΠΑΟΚ πρέπει να περιμένει τον αντίπαλο και να μην ανεβαίνει τόσο ψηλά στα εκτός έδρας. Δεν καταλαβαίνω γιατί δίνει τόσους χώρους. Δεν είναι έτοιμος ο ΠΑΟΚ να πρεσάρει ψηλά. Εκτός έδρας ο ΠΑΟΚ πρέπει να αμύνεται πιο πολύ. Δέχεται γκολ σε κάθε παιχνίδι”.\n“Ο Στέφενς είναι ο Στέφενς. Όταν παίρνεις έναν μεγάλο προπονητή όμως και του φέρνεις ότι σου ζητάει έχεις απαιτήσεις. Είναι φυσιολογικό να θέλει ο Σαββίδης να δει μια καλή εικόνα και μια βελτίωση. Επαναλαμβάνω. Ο ΠΑΟΚ βγάζει μια διαφορετική εικόνα μέσα στην Τούμπα και μια διαφορετική εκτός. Έξω από την έδρα του μοιάζει με μια ομάδα που παλεύει για να σωθεί. Επιπλέον δεν μπορεί να βγάλει φάσεις αν παίξει ο αντίπαλος καλά και πιέσει. Δεν έχω δει άλλη ομάδα που να έχει κάνει τόσες ανατροπές. Σίγουρα, η ομάδα θέλει χρόνο και δέσιμο. Δεν είναι εύκολα τα πράγματα. Όμως ο οπαδός του ΠΑΟΚ είναι απαιτητικός, βοηθάει την ομάδα και θέλει να βλέπει κάτι τουλάχιστον σοβαρό. Χάσε από τον Παναθηναϊκό αλλά πάλεψε το ματς και κάνε ευκαιρίες”.\nΓια την ανάγκη του ΠΑΟΚ να κατακτήσει το κύπελλο:\n“Πρέπει να κατακτήσει κάτι φέτος ο ΠΑΟΚ, αυτό είναι το σίγουρο. Όμως με τέτοια εικόνα είναι δύσκολο να υλοποιήσει τους στόχους του. Η ομάδα δεν πρέπει να σοβαρευτεί τώρα, έπρεπε να ήταν σοβαρή από την αρχή. Δεν μπορεί να την πατάει πρώτα και μετά να σοβαρεύεται”.\nΝίκος Πασιαλής στο Metropolis: «Νίκη με οποιονδήποτε τρόπο»\nΣτο Αθλητικό Metropolis και την εκπομπή «Στη Σέντρα» φιλοξενήθηκε ο Νίκος Πασιαλής σχολιάζοντας την αποψινή αναμέτρηση του Άρη με τον Πανιώνιο.\n«Ένα αποτέλεσμα υπάρχει σήμερα για τον Άρη και πρέπει να έρθει με οποιονδήποτε τρόπο. Εύκολα ή δύσκολα ο Άρης πρέπει να κερδίσει. Δεν έχει σημασία ποιος θα αγωνιστεί. Το ματς είναι χωρίς γυρισμό, το θέλουμε περισσότερο από τον αντίπαλο και όποιος παίξει ξέρει τι πρέπει να κάνει. Όσοι παίξουν πρέπει να τα δώσουν όλα για τη νίκη».\nΓια την απουσία του Αγκάνθο από το αρχικό σχήμα: «Ο προπονητής ξέρει καλύετρα. Ίσως παίζοντας λιγότερη ώρα, ερχόμενος από τον πάγκο να βοηθήσει περισσότερο. Το κακό είναι ότι τόσο ο Αγκάνθο όσο και άλλοι παίκτες, όπως ο Πουλίδο και ο Τάτος που πέρσι βοήθησαν αρκετά φέτος είναι αρκετά κατώτεροι και είναι ένας από τους λόγους που η ομάδα βρίσκεται εδώ που βρίσκεται». Πηγή: metrosport.gr\nΣυντριπτικά υπέρ του Άρη η παράδοση κόντρα στον Πανιώνιο!!\nΟ Άρης καλείται απόψε (19:30) να πάρει την πρώτη του εντός έδρας νίκη κόντρα στην Πανιώνιο με τον οποίο έχει εξαιρετική παράδοση.\nΒέβαια, μπάλα παίζουν οι ποδοσφαιριστές και όχι οι αριθμοί αλλά αξίζει να αναφέρουμε ότι στα 52 παιχνίδια που έχουν δώσει οι δύο τους, ο Άρης έχει νικήσει 36 φορές, απέναντι σε μόλις δύο νίκες του Πανιωνίου. Επίσης, 14 παιχνίδια έχουν λήξει ισόπαλα, ενώ τα τέρματα είναι 96 υπέρ και 41 κατά για τους «κίτρινους». Πηγή: metrosport.gr\nΝικολούδης στο Metropolis: «Με νίκη κλειδώνει η 2η θέση»\nΣτο Αθλητικό Metropolis και την εκπομπή «Στη Σέντρα» μίλησε ο παλαίμαχος άσος του Ηρακλή, Τάκης Νικολούδης αναφερόμενος στο σημερινό ματς του Γηραιού κόντρα στη Νίκη Βόλου.\nΑναλυτικά τα όσα τόνισε: «Είναι πολύ σημαντικό το σημερινό παιχνίδι, διότι αν ο Ηρακλής περάσει το εμπόδιο της Νίκης αυτόματα κλειδώνει η 2η θέση και έχει ελπίδες και για την πρώτη θέση. Το ματς είναι σίγουρα ντέρμπι, ωστόσο, ο Ηρακλής αν συνεχίσει τις καλές εμφανίσεις που πραγματοποιεί θεωρώ πως δεν θα έχει πρόβλημα. Από την στιγμή που δεν εμφάνισε κούραση από την υπερπροσπάθεια και το πάθος στα ματς Κυπέλλου με τον ΠΑΟΚ έχει όλες τις προϋποθέσεις να συνεχίσει με τον ίδιο ρυθμό ως το τέλος». Πηγή: metrosport.gr\nΑπό σήμερα θα έχουν τη δυνατότητα να προμηθεύονται τα εισιτήρια για το ματς με τον Ολυμπιακό οι φίλοι του Ατρόμητου, στο οποίο θα παρευρεθούν και οι φίλοι των «ερυθρόλευκων».Στη διάθεση του κόσμου είναι από σήμερα τα εισιτήρια για την αναμέτρηση της Τετάρτης (12/2, 20:00) μεταξύ Ατρόμητου και Ολυμπιακού για τα προημιτελικά του Κυπέλλου Ελλάδος, στον επαναληπτικό του 0-0 στο Καραϊσκάκη.\nΤο ωράριο λειτουργίας στα εκδοτήρια του γηπέδου του Περιστερίου σήμερα (10/2) και αύριο είναι 12:00 με 20:00 και το κόστος κυμαίνεται από 5 μέχρι 30 ευρώ.\nΠαρόντες στο γήπεδο θα είναι οπαδοί των «ερυθρόλευκων», οι οποίοι μπορούν να κλείσουν θέση επίσης από το μεσημέρι της Δευτέρας.\nΤις ευχαριστίες του για την αποφυγή μιας τραγωδίας, στο προσωπικό ασφαλείας του Ντα Λουζ, έδωσε ο πρόεδρος της πορτογαλικής Λίγκας, Μάριο Φιγκεϊρέδο\nΩς νέα ημερομηνία, ορίστηκε η Τρίτη 11/2 και ώρα έναρξης 20:15 (22:15 ώρα Ελλάδος) για την διεξαγωγή του μεγάλου ντέρμπι της Λισσαβόνας, ανάμεσα στην Μπενφίκα και την Σπόρτινγκ . Η τραγωδία αποφεύχθηκε στο «τσακ» με την άμεση παρέμβαση του προσωπικού ασφαλείας, ενώ όπως ανέφεραν οι άνθρωποι της πορτογαλικής Λίγκας, έπεσαν 3 πίνακες και συνολικά 40 τ.μ οροφής. Συγκεκριμένα, ο πρόεδρος της Λίγκας, Μάριο Φιγκεϊρέδο, τόνισε: «Αποφύγαμε μια τραγωδία και η ασφάλεια των θεατών είναι κάτι που δεν μπαίνει σε διαπραγμάτευση. Θα μπορούσε να είχε σημειωθεί μια μεγάλη καταστροφή, αλλά ευτυχώς όλα πήγαν καλά. Θέλω να ευχαριστήσω το προσωπικό ασφαλείας, που κατάφεραν να εκκενώσουν γρήγορα το γήπεδο με ψυχραιμία και δίχως κινδυνολογία». Επιπλέον ο πρόεδρος της Λίγκας, τόνισε πως θα γίνει το παιχνίδι την Τρίτη, αν όλα είναι εντάξει από άποψη ασφαλείας. Πηγή: sport-fm.gr\nΕισιτήρια τέλος... Όπως ενημέρωσε η ΠΑΕ ΠΑΟΚ, εξαντλήθηκαν τα τελευταία «μαγικά χαρτάκια» του αγώνα με την Μπενφίκα στην Τούμπα για το Europa League.\n«Εξαντλήθηκαν και τα τελευταία διαθέσιμα εισιτήρια της αναμέτρησης ΠΑΟΚ - Μπενφίκα για τη φάση των «32» του Γιουρόπα Λιγκ (20/02, 20.00). Όπως είναι γνωστό, οι κάτοχοι εισιτηρίων διαρκείας έχουν δικαίωμα να ανανεώσουν τη θέση τους μέχρι και τις 15 Φεβρουαρίου. Στις 17 Φεβρουαρίου θα διατεθούν όσα από αυτά τα εισιτήρια δεν ανανεώθηκαν», αναφέρει η ΠΑΕ. Πηγή: sport-fm.gr\nΣτην Καρδίτσα σταμάτησε το «τρένο» της Κέρκυρας, η οποία γνώρισε την πρώτη της ήττα (1-0) μετά από αήττητο σερί εννιά αγωνιστικών στην 19η αγωνιστική του βόρειου ομίλου της Football League.\nΚαι όμως χάνει! Μετά από εννιά αγωνιστικές που έμεινε αήττητη η Κέρκυρα δεν κατάφερε να περάσει απ’ την Καρδίτσα στην 19η αγωνιστική του Βόρειου ομίλου της Football League.\nΗ Αναγέννηση Καρδίτσας με γκολ του Μπουντούρη στο 59’ «καθάρισε» το ντέρμπι και βρίσκεται στην πέμπτη θέση, έναν βαθμό πίσω απ’ τον Αιγινιακό.\nΑπό την άλλη, η Κέρκυρα «πληγώθηκε» μετά από καιρό και έδωσε την ευκαιρία στον Ηρακλή να τον πλησιάσει στους οκτώ βαθμούς, έχοντας ένα παιχνίδι λιγότερο.\n(1’ Δωματάς, 31’, 64, Ντιέγκο – 25’ Βουρβαχάκης, 70’ Μπρατσιάνι)\n(26’ Φαγέ – 81’ Σεχολάρι)\nΓλυφάδα – Αχαρναϊκός 0-1\nΒατανιακός – Ζάκυνθος 2-1\n(6’ Γιαλαμίδης,44’ Ποτουρίδης – 45+2 Σκαθαρούδης)\nΑπόλλων Καλαμαριάς – Τύρναβος 1-1\n(4’ Ναλμπάντης – 67’ Γεωργίου)\nΑναγέννηση Γιαννιτσών – Καβάλα 1-0\nΑιγινιακός – Δόξα Δράμας 3-0\nΠιερικός – Εθνικός Γαζώρου 1-1\n(13’ Μανίκας – 79’ Παπαθανασίου)\nΑναγέννηση Καρδίτσας – Κέρκυρα 1-0\nΗρακλής – Νίκη Βόλου (18:00)\nΚέρκυρα – Απόλλων Καλαμαριάς\nΕθνικός Γαζώρου – Αναγέννηση Γιαννιτσών\nΚαβάλα – Βατανιακός\nΖάκυνθος – Νίκη ΒόλουΠηγή: sport-fm.gr\nΑργεντινή: Έμεινε όρθια η Μπόκα στο Ροζάριο!! (videos)\nΔε δόθηκε καθαρό πέναλτι υπέρ των Νιούελς Ολντ Μπόις κι έμειναν στη «λευκή» ισοπαλία με την Μπόκα Τζούνιορς.\nΟ Μάξι Ροντρίγκεζ έμεινε με το παράπονο και οι δύο ομάδες στο 0-0 στην πρεμιέρα του αργεντίνικου Final. Από την πλευρά της, η Ρίβερ Πλέιτ κέρδισε με 1-0 τη Χιμνάσια Λα Πλάτα, αφού κατέληξε στα δίχτυα μακρινό σουτ του 32άχρονου Λεονάρντο Πόνσιο στο 45ο λεπτό. Τέλος, η Ροζάριο Σεντράλ ξεκίνησε το δεύτερο κομμάτι του πρωταθλήματος με εκτός έδρας 1-0 σε βάρος της Κίλμες χάρη σε κεφαλιά του 31χρονου Ερνάν Ενσίνα στο 34ο λεπτό. Η πρώτη αγωνιστική του Final ολοκληρώνεται αύριο (11/02, 02.15), με την Μπελγκράνο να υποδέχεται τη Λανούς. Αναλυτικά τα αποτελέσματα…\nΚίλμες - Ροζάριο Σεντράλ 0-1\nΝιούελς Ολντ Μπόις - Μπόκα Τζούνιορς 0-0\nΡίβερ Πλέιτ - Χιμνάσια Λα Πλάτα 1-0\nΟι πρωτοπόροι της Ανατολής, γνώρισαν την 11η ήττα τους στην κανονική περίοδο στο Ορλάντο με 93-92, σε ένα ματς δραματικό φινάλε\nΉταν σίγουρα μια μάλλον απρόσμενη ήττα για τους Πέισερς, που είχαν την ευκαιρία να πάρουν το ματς με τον Πολ Τζορτζ στο φινάλε, αλλά δεν την αξιοποίησαν. Ουσιαστικά ο ηγέτης των Πέισερς, ήταν εκείνος που με δύο τρίποντα τους κράτησε ζωντανούς, αλλά έχασε το τελευταίο σουτ. Ένα ματς που στο ξεκίνημα της 4ης περιόδου, έδειχνε πως εύκολα ή δύσκολα θα πήγαινε στην Ιντιάνα, κατέληξε σε ήττα. Οι Πέισερς ήταν μπροστά στο σκορ με την έναρξη της 4ης περιόδου, 74-64, αλλά ένα επιμέρους 22-5 των Μάτζικ τους έφερε πίσω με 7 στα μισά της τελευταίας περιόδου. Στα 5:20 πριν το τέλος, οι Μάτζικ ήταν μπροστά με επτά 88-81, ο Γουέστ μείωσε με δίποντο, ενώ στα 2:10 πριν το τέλος, ο Τζόρτζ μείωσε στους 2. Καλάθι του Αφλάλο για το 90-86 και δύο βολές του Ντέιβις ξαναδίνουν αέρα με 6 στους Μάτζικ, ο Γουέστ βάζει μία βολή, ο Τζορτζ μειώνει στο 92-90 με νέο τρίποντο 37’’ πριν το τέλος. Ο Ολαντίπο βάζει μια βολή, ο Χιλ, μειώνει σε 93-92 και ο Στίφενσον κλέβει την μπάλα από τον Βούτσεβιτς, με τον Τζορτζ να αστοχεί σε δίποντο στο φινάλε.\nΣημαντική νίκη, την 5η συνεχόμενη, σημείωσαν οι Μάβς που επικράτησαν 102-91 εκτός έδρας των Σέλτικς. Το Ντάλας είχε 7 παίκτες με διψήφιο αριθμό πόντων, αλλά κορυφαίο τον Καλντερόν με 18 πόντους 5 ριμπάουντ και 5 ασίστ. Το Μπρούκλιν σημείωσε νίκη 93-81 επί των Πέλικανς παίρνοντας 59 πόντους από τον πάγκο (Πλάμλι 22, Τελέτοβιτς 13, Άντερσον 13), ενώ οι Γουίζαρντς έκαμψαν με 93-84 την αντίσταση των Κινγκς.\nOρλάντο Μάτζικ – Ιντιάνα Πέισερς 93-92\nΟλαντίπο 23, Βούτσεβιτς 19 (13 ριμπάουντ), Χάρις 13 – Τζορτζ 27, Στίφενσον 16, Γουέστ 14\nΓκριν 18, Ρόντο 15 (12 ασίστ), Τζόνσον 14-Νοβίτσκι 20, Καλντερόν 18, Κάρτερ 14\nΜπρούκλιν Νετς – Νιου Ορλίν Πέλικανς 93-81\nΠλάμλι 22, Τελέτοβιτς 13, Άντερσον 13 – Ντέιβις 24, Ρόμπερτς 12 ,Ρίβερς 10\nΟυάσινγκτον Γουίζαρντς – Σακραμέντο Κινγκς 93-84\nΙλάριο 18, Γκόρτατ 17, Μπιλ 16 -Τόμας 30, Κάζινς 14, ΜακΛίμορ 11 Πηγή: sport-fm.gr\nΟι Γκρίζλις λύγισαν στην παράταση από το Κλίβελαντ με 91-83, με τον Νικ Καλάθη να είναι κορυφαίος για την ομάδα του\nΟ Νικ Καλάθης, πρόσθεσε άλλη μια θετικότατη εμφάνιση στην εξαιρετική του παρουσία το τελευταίο διάστημα, αλλά δεν ήταν αρκετή για να σώσει το Μέμφις, από την ήττα στο Κλίβελαντ. Ο πρώην άσος του Παναθηναϊκού, είχε 17 πόντους (5/6 δίποντα 2/3 τρίποντα 1/2 βολές), 5 ριμπάουντ, 6 ασίστ, 1 κλέψιμο σε 39 λεπτά συμμετοχής με ψεγάδι βέβαια τα 6 λάθη του, αλλά αυτό δεν ήταν αρκετό για να φύγει νικήτρια η ομάδα του Μέμφις από το Κλίβελαντ. Οι Γκρίζλις κρατούσαν τη νίκη στα χέρια τους, όμως ο Ίρβινγκ με καλάθι στα 18’’ πριν το τέλος ισοφάρισε σε 78-78. Αστόχησε στην βολή που πήρε από το φάουλ του Καλάθη, αλλά στην τελευταία επίθεση, ο Ζακ Ράντολφ έκανε λάθος και το ματς πήρε στην παράταση, όπου οι Καβαλίερς με επιμέρους 13-5, πήραν τη νίκη.\nΑξίζει να σημειωθεί πως αυτή ήταν η πρώτη φορά τον τελευταίο μήνα, που οι Καβαλίερς, έκαναν δύο νίκες σε ισάριθμα ματς. Πηγή: sport-fm.gr\nΈνα μήνα ακριβώς κράτησε το πέρασμα του Πάμπλο Γκαρσία από τη SKODA Ξάνθη. Ο Ουρουγουανός συναντήθηκε την Δευτέρα με την διοίκηση των ακρίτων και έλυσε την συνεργασία του κοινή συναινέσει.\nΠαρελθόν από την Ξάνθη αποτελεί ο Πάμπλο Γκαρσία.\nΟ έμπειρος μέσος βρέθηκε το μεσημέρι της Δευτέρας στα γραφεία της ακριτικής ομάδας και έλυσε την συνεργασία του με τον σύλλογο, κοινή συναινέσει.\nΤα τελευταία πειθαρχικά παραπτώματα του Ουρουγουανού δεν άρεσαν στους Θρακιώτες, οι οποίοι ένα μήνα ακριβώς από την απόκτησή του, κάλεσαν τον παίκτη με σκοπό να δώσουν οριστικό τέλος στο θέμα.\nΤον υποβιβασμό του ΠΑΟΚ ζητάει ο Γιώργος Δώνης με καταγγελία του στην Πειθαρχική Επιτροπή της ΕΠΟ, μετά την προσφυγή της ΠΑΕ στα πολιτικά δικαστήρια.\nΤέλος δεν έχει η κόντρα του Γιώργου Δώνη με την ΠΑΕ ΠΑΟΚ, με αφορμή τα χρήματα που πρέπει να εισπράξει ο πρώην τεχνικός του «δικεφάλου», μετά την απόλυσή του λίγο πριν το τέλος της περυσινής σεζόν.\nΗ «ασπρόμαυρη» ΠΑΕ προσέφυγε στα πολιτικά δικαστήρια για να μην καταβάλει όσα λεφτά έχουν επιδικαστεί στον πρώην τεχνικό της ομάδας και εκείνος με τη σειρά του, έκανε καταγγελία στην Πειθαρχική Επιτροπή της ΕΠΟ, ζητώντας τον υποβιβασμό του «δικεφάλου».\nΑυτό που ζητάει είναι να χάνει στο εξής ο ΠΑΟΚ κάθε παιχνίδι του στα χαρτιά, να του αφαιρούνται βαθμοί, μέχρι να καταβάλει τα χρήματα που δικαιούται, βάσει της απόφασης των δικαστηρίων, αλλά και να τιμωρηθούν οι διοικητικοί του παράγοντες.\nΟ Έλληνας τεχνικός «πάτησε» στην κίνηση του ΠΑΟΚ (σ.σ. προσφυγή στα πολιτικά δικαστήρια), καθώς βάσει της νομοθεσίας της UEFA, θίγεται το αυτοδιοίκητο της Ομοσπονδίας.\nΩς γνωστό, ο Γιώργος Δώνης αξιώνει 540.000 ευρώ, το οποίο μαζί με τα χρήματα που επιδικάστηκαν στους συνεργάτες του, φτάνει τις 800.000 ευρώ. Πηγή: sport-fm.gr\nΤην υπογραφή του στο νέο του συμβόλαιο με την ΠΑΕ Παναθηναϊκός έβαλε σήμερα το πρωί ο Τάσος Λαγός με τους πράσινους λίγο αργότερα να εκδίδουν και την επίσημή ανακοίνωση.\nΌπως αναφέρει αυτή ο Λαγός πλέον θα δεσμεύεται με το τριφύλλι μέχρι και τον Ιούνιο του 2017.\nΟ παίκτης είχε συμφωνήσει με τους πράσινους για το νέο του συμβόλαιο εδώ και περίπου 15 ημέρες.\nΣτην Ελλάδα βρίσκεται ο Κρίστιαν Τσάβες, ύστερα από το… ναυάγιο που υπήρξε στις διαπραγματεύσεις για την μεταγραφή του στην Κίλμες.\nΣυγκεκριμένα, ο σύλλογος της Αργεντινής έκρινε υπερβολικό το ποσό που ζητούσε ο ΠΑΣ και ο 27χρονος μεσοεπιθετικός επιστρέφει στα Γιάννενα, καθώς δεν κατάφερε να βρει άλλη ομάδα για να συνεχίσει την καριέρα του και αναγκάζεται να γυρίσει στον «Άγιαξ της Ηπείρου».\nΟ Αργεντινός άσος αναμένεται να έχει συζήτηση με τη διοίκηση του ΠΑΣ, ώστε να ξεκαθαρίσει αν θα επανενταχθεί στην ομάδα, με τον Γιάννη Πετράκη να έχει στη διάθεσή του ακόμη ένα «όπλο» στην μάχη για την παραμονή στην κατηγορία. Πηγή: sport-fm.gr\nΤον τρόπο με τον οποίο πρέπει ο Πανθρακικός να αντιμετωπίσει τον ΟΦΗ στο σημερινό ματς που διεξάγεται στο Ηράκλειο ανέλυσε ο Ζορντάο Ντιόγκο.\nΣυγκεντρωμένοι καθ’ όλη τη διάρκεια της αναμέτρησης με τον ΟΦΗ πρέπει να είναι οι ποδοσφαιριστές του Πανθρακικού, σύμφωνα με όσα δήλωσε ο Ζορντάο Ντιόγκο στη Nova.\nΑναλυτικά όσα ο Πορτογάλος μπακ δήλωσε στο Novasports\n«Δεν υπάρχει άγχος, αλλά πρέπει να μείνουμε συγκεντρωμένοι, γιατί σε αντίθετη περίπτωση θα υπάρχει πρόβλημα. Θα συνεχίσουμε να κάνουμε ότι κάνουμε μέχρι τώρα και να αντιμετωπίσουμε τον ΟΦΗ όπως πρέπει.\nΟ ΟΦΗ είναι συμπαγής ομάδα και πολύ βελτιωμένη μετά την αλλαγή προπονητή. Έχουν καλά αποτελέσματα και βελτιώνονται συνεχώς. Πρέπει να κάνουμε το παιχνίδι μας, να παίξουμε δυνατά και να ακολουθήσουμε τις οδηγίες του προπονητή μας».\nΕχθρός του καλού, το καλύτερο και στον Ατρόμητο, που τα πάει εξαιρετικά, δεν «χορταίνουν» με όσα έχουν καταφέρει, κάνοντας πλάνα για δεύτερη θέση και πρόκριση επί του Ολυμπιακού στο Κύπελλο.\nΚαι τώρα Ολυμπιακός! Ο Ατρόμητος πέτυχε μια μεγάλη νίκη επί του Αστέρα Τρίπολης, ξεπερνώντας, δύσκολα… εμπόδια, όπως το αριθμητικό μειονέκτημα από το 16’, όταν και αποβλήθηκε ο Φυτανίδης, την απουσία του τραυματία Παπαδόπουλου και του τιμωρημένου Ιγκλέσιας. Επιπλέον, ο Ναπολεόνι δεν ήταν απόλυτα έτοιμος, καθώς ταλαιπωρήθηκε από ίωση τις προηγούμενες ημέρες και αγωνίστηκε για περίπου δέκα λεπτά κόντρα στους Αρκάδες.\nΌμως, οι πανηγυρισμοί σταματάνε από σήμερα, διότι πλέον το μυαλό των Περιστεριωτών βρίσκεται στην εντός έδρας αναμέτρηση της Τετάρτης (12/2, 20:00) για τα προημιτελικά του Κυπέλλου Ελλάδος κόντρα στους «ερυθρόλευκους» στον επαναληπτικό του 0-0 του Καραϊσκάκη. Άλλωστε, αποτελεί… διακαή πόθο των «μπλε» η κατάκτηση του συγκεκριμένου τροπαίου, όπου πήγαν στο τελικό της διοργάνωσης δύο συνεχόμενες χρονιές (2011,2012), αλλά δεν τα κατάφεραν.\nΠάντως, ο Γιώργος Παράσχος και κόντρα στους πρωταθλητές Ελλάδας θα πρέπει να προετοιμάσει την ομάδα, καθώς τα προβλήματα παραμένουν. Ο Φυτανίδης δεν έχει δικαίωμα συμμετοχής λόγω της κόκκινης που δέχθηκε και λογικά θα τον αντικαταστήσει ο Νάστος. Αμφίβολη είναι και η συμμετοχή του «Παπ», που έχει υποστεί τράβηγμα στον δικέφαλο.\nΜπορεί και δεύτερος\nΣτην άκρη του μυαλού υπάρχει και η δεύτερη θέση, την οποία βλέπει ξεκάθαρα πλέον ο Ατρόμητος, από την οποία απέχει δύο πόντους, μετά την ήττα του ΠΑΟΚ από τον Παναθηναϊκό. Είναι πιθανόν να πλησιάσει τον «Δικέφαλο του Βορρά» ακόμη περισσότερο ή και τον ξεπεράσει μετά το τέλος της 25ης αγωνιστικής, όταν και οι ποδοσφαιριστές του Χουμπ Στέφενς θα παίξουν με τον Αστέρα στην Τρίπολη και αυτοί του Γιώργου Παράσχου εκτός με τον Λεβαδειακό. Βεβαίως, όλα κρίνονται στα play off. Όμως, προέχει ο Ολυμπιακός.\nΜε τη νίκη κόντρα στον Αστέρα ο Ατρόμητος έφτασε τις 14 νίκες στη φετινή Superleague, ξεπερνώντας τις 13 της σεζόν 2011-12, ενώ πέρυσι είχε 11, το 2009-10 σταμάτησε στις 10, όπως και το 2006-07, όταν και τερμάτισε όγδοος.\nΖωντανός για την παραμονή στη Σούπερ Λίγκα θέλει να μείνει ο Άρης, ο οποίος υποδέχεται τον Πανιώνιο. Νωρίτερα ο ΟΦΗ θέλει κόντρα στον Πανθρακικό να… καθαρίσει την υπόθεση παραμονή.\nΜε δύο άκρως ενδιαφέρουσες αναμετρήσεις κλείνει η 24η αγωνιστική της Σούπερ Λίγκας. Στις πέντε ο ΟΦΗ υποδέχεται τον Πανθρακικό στο Ηράκλειο, έχοντας ως στόχο τη νίκη με την οποία θα βάλει τις βάσεις για την παραμονή του στη μεγάλη κατηγορία.\nΠΛΑΤΑΝΙΑΣ – ΕΡΓΟΤΕΛΗΣ 0-1\nΒΕΡΟΙΑ – ΟΛΥΜΠΙΑΚΟΣ 0-5\nΈνας Ολυμπιακός όπως θα τον ήθελαν κι οι αδικοχαμένοι φίλοι του παρουσιάστηκε στη Βέροια! Οι «ερυθρόλευκοι» ισοπέδωσαν τη Βέροια και τίμησαν με πεντάρα (5-0) την επέτειο της Θύρας 7.\nΗ αποβολή του Φυτανίδη στο 16’, δεν πτόησε τον Ατρόμητο. Οι Περιστεριώτες με ρεσιτάλ διαχείρισης επικράτησαν 3-1 του Αστέρα Τρίπολης στο Περιστέρι δείχνοντας πως είναι φτιαγμένοι για τα δύσκολα.\nΑΕΛ ΚΑΛΛΟΝΗΣ – ΛΕΒΑΔΕΙΑΚΟΣ 1-0\nΠΑΣ ΓΙΑΝΝΙΝΑ – ΠΑΝΑΙΤΩΛΙΚΟΣ 1-0\nΟ.Φ.Η. – ΠΑΝΘΡΑΚΙΚΟΣ (17:15 NS2)\nΑΡΗΣ – ΠΑΝΙΩΝΙΟΣ (19:30 NS1)\nSKODA ΞΑΝΘΗ - ΑΕΛ ΚΑΛΛΟΝΗΣ (15:00 NS2)\nΛΕΒΑΔΕΙΑΚΟΣ - ΑΤΡΟΜΗΤΟΣ (17:15 NS1)\nΟΛΥΜΠΙΑΚΟΣ – ΠΛΑΤΑΝΙΑΣ (19:30 NS2)\nΑΣΤ. ΤΡΙΠΟΛΗΣ - Π.Α.Ο.Κ. (15:00 NS2)\nΑΡΗΣ – ΒΕΡΟΙΑ (17:15 NS2)\nΠΑΝΑΙΤΩΛΙΚΟΣ – ΑΠΟΛΛΩΝ (17:15 NS7)\nΠΑΝΙΩΝΙΟΣ - ΠΑΣ ΓΙΑΝΝΙΝΑ (17:15 NS4)\nΠΑΝΘΡΑΚΙΚΟΣ – ΠΑΝΑΘΗΝΑΪΚΟΣ (19:30 NS1)\nΕΡΓΟΤΕΛΗΣ - Ο.Φ.Η. (19:30 NS1)\nΝα μην δει ξανά εμφάνιση αντίστοιχη με εκείνη του πρώτου ημιχρόνου του αγώνα με τη Βέροια θέλει ο Μίτσελ ενόψει του αγώνα του Ολυμπιακού με την Μάντσεστερ Γιουνάιτεντ.\nΟδηγίες σε έντονο ύφος χρειάστηκε δώσει στην ανάπαυλα του αγώνα του Ολυμπιακού με τη Βέροια ο Μίτσελ καλώντας τους παίκτες του να αποδώσουν βάσει των δυνατοτήτων τους.\nΗ εικόνα των ερυθρολεύκων στο δεύτερο ημίχρονο ικανοποίησε και με το παραπάνω τον Ισπανό τεχνικό αλλά και τους φίλους της ομάδας. Όμως, η αλήθεια είναι πως ο Μίτσελ δεν θέλει να βλέπει εικόνες σαν αυτή του πρώτου 45λεπτου στη Βέροια ενόψει του κρίσιμου πρώτου αγώνα με την Μάντσεστερ Γιουνάιτεντ.\nΦυσικά και δεν ανησυχεί καθώς γνωρίζει πολύ καλά ότι οι παίκτες του θα είναι πανέτοιμοι και με το μαχαίρι στα… δόντια για την αναμέτρηση για τους «16» του Τσάμπιονς Λιγκ.\nΚάτι αντίστοιχο που είχε συμβεί και πριν την έναρξη των υποχρεώσεων της ομάδας στη φάση των ομίλων του Τσάμπιονς Λιγκ.\nΣτόχος του ισπανού προπονητή είναι η ομάδα συνεχώς να ανεβάζει αγωνιστικούς και ταυτόχρονα να ενσωματώσει τους παίκτες που αποκτήθηκαν στη μεταγραφική περίοδο του Ιανουαρίου.Πηγή: sport-fm.gr\nΤην παραμονή του Άρη στην κατηγορία μπορεί να κρίνει ως ένα βαθμό το αποτέλεσμα του σημερινού αγώνα με τον Πανιώνιο.\nΜε νίκη ο Αρης μειώνει την απόσταση που τον χωρίζει από τη Βέροια -την οποία υποδέχεται την επόμενη αγωνιστική- στους δυο βαθμούς, μένει ζωντανός στη μάχη της παραμονής, παίρνει ψυχολογία που του λείπει και… βάζει στο πρόβλημα και τον Πανιώνιο.\nΟ Σούλης Παπαδόπουλος είναι υποχρεωμένος να αλλάξει τα πλάνα του για δυο λόγους. Αφενός γιατί η τακτική του θα είναι πιο επιθετική και αφετέρου γιατί του λείπουν και πάλι κάποιοι παίκτες.\nΑυτό που δοκίμασε χθες και είναι πολύ πιθανό να δούμε είναι σχήμα σε διάταξη 3-5-2 με Κύργια, Μπουγαΐδη και Γιαννίτση στόπερ και τους Βαγγέλη και Τσουμάνη φουλ μπακ, δεξιά και αριστερά αντίστοιχα. Στην τριπλέτα των χαφ, οι δυο θέσεις είναι σίγουρες και... παίζεται μια.\nΟ Τσιάρας που πήγε καλά στο ντεμπούτο του διατηρείται στη ενδεκάδα ενώ επιστρέφει και ο Τάτος που εξέτισε την ποινή του. Τη μια θέση που μένει ανοικτή τη διεκδικούν Καμινιώτης και Οικονομόπουλος. Οσο για τους δύο στην επίθεση, αυτοί θα είναι Μανιάς και Μπακασέτας.Πηγή: sport-fm.gr\nΤους λόγους της απόφασής του να παραμείνει στον Παναθηναϊκό ανέφερε ο Τάσος Λαγός με δηλώσεις του μετά το παιχνίδι με τον ΠΑΟΚ.\n«Είχα προτάσεις από διάφορους συλλόγους και συζήτησα αρκετά. Είμαι επτά χρόνια στον Παναθηναϊκό κι όλοι όσοι μου μίλησαν, με εκαναν να αισθανθώ ότι αυτό είναι το σπίτι μου. Πιστεύω ότι καθένας στη θέση μου, αν έχει φιλοδοξίες, θα έμενε στον Παναθηναϊκό», δήλωσε ο μέσος των πράσινων και συνέχισε σχολιάζοντας το παιχνίδι:\n«Ξέραμε στη διάρκεια της εβδομάδας πόσο σημαντικό ήταν το παιχνίδι με τον ΠΑΟΚ. Ο προπονητής μας είχε ένα συγκεκριμένο πλάνο. Μας είπε τι ακριβώς να κάνουμε και το τηρήσαμε πιστά. Με βάση την απόδοσή μας, θα μπορούσαμε να πετύχουμε γκολ και στο πρώτο ημίχρονο», σχολίασε ο αμυντικός χαφ των «πράσινων».\nΣτη συνέχεια, ο νεαρός ποδοσφαιριστής ανέλυσε τις αδυναμίες του Παναθηναϊκού.\n«Αν υπάρχει ένα δικό μας μειονέκτημα ως ομάδα, είναι ότι πολλοί από εμάς, παίρνουμε εμπειρίες και μαθαίνουμε μέσα από τα παιχνίδια. Αυτό που λέμε συνεχώς είναι, ότι στόχος μας είναι το επόμενο παιχνίδι», τόνισε χαρακτηριστικά ο 22χρονος παίκτης.\nΗ μεγάλη νίκη επί του ΠΑΟΚ συνοδεύτηκε και από μία ακόμη μεγαλύτερη εμφάνιση των παικτών του Παναθηναϊκού αφήνοντας απόλυτα ικανοποιημένους όσους οπαδούς βρέθηκαν στη Λεωφόρο.\nΣτις τάξεις της διοίκησης υπάρχει –επίσης- μεγάλη ικανοποίηση για την εικόνα που έδειξαν χθες οι παίκτες του Γιάννη Αναστασίου στον αγωνιστικό χώρο.\nΕκεί που μένουν όμως όλοι είναι στο γεγονός ότι η ομάδα αποδεικνύει συνεχώς ότι έχει ποιότητα και πως συνεχώς βελτιώνεται με τους παίκτες της να ωριμάζουν αγωνιστικά.\nΣε αυτό στάθηκε και ο τεχνικός της ομάδας στη συνέντευξη Τύπου.\n«Εμείς σε κάθε παιχνίδι έχουμε στόχο να βελτιωνόμαστε και να νικάμε. Σε αυτά τα 24 ματς το έχουμε δείξει. Είμαστε νέα ομάδα και στερούμαστε εμπειρίας μερικές φορές. Ξέρουμε ότι έχουμε δυνατότητες και προσπαθούμε σε κάθε παιχνίδι να το βγάλουμε», τόνισε ο προπονητής του «τριφυλλιού» ο οποίος αρνήθηκε να σχολιάσει τα σχόλια που είχε κάνει ο Στέφενς για τη διαιτησία…\n«Αν ασχοληθούμε με τη διαιτησία θα πρέπει να πούμε πολλά ματς που επηρέασε κι εμάς η διαιτησία, αλλά σήμερα μιλήσαμε στο γήπεδο. Το καλό είναι ότι δημιουργούμε ευκαιρίες. Ολοι οι παίκτες έχουν συμμετοχή στο σκοράρισμα. Δεν σκοράρουμε με τον ρυθμό που θέλουμε από τις στημένες φάσεις, αλλά βελτιωνόμαστε», κατέληξε.\nΔεν διαμόρφωσε η διαιτησία του κ. Στυλιαρά το τελικό αποτέλεσμα του Παναθηναϊκός-ΠΑΟΚ, όπως δήλωσε ο Παναγιώτης Βαρούχας στον NovaΣΠΟΡ FM 94,6.\n«Η διαιτησία του Στυλιαρά δεν διαμόρφωσε το τελικό αποτέλεσμα. Σε αντίθεση με όσα δήλωσε ο Στέφενς μετά τη λήξη του αγώνα. Νομίζω ότι ήταν πετυχημένη η διαιτησία του Στυλιαρά και των βοηθών του. Ήταν άστοχη η δήλωσή του Στέφενς και προσπάθησε να καλύψει τις αδυναμίες της ομάδας του», τόνισε ο Παναγιώτης Βαρούχας στον NovaΣΠΟΡ FM 94,6 και ανέλυσε και τα υπόλοιπα ματς της 24ης αγωνιστικής της Σούπερ Λίγκας.\nΔιαιτητές: Ηλίας Σπάθας, Λάζαρος Δημητριάδης, Αθανάσιος Ταρανάς\n«Καλή η διαιτησία του Σπάθα στην εφαρμογή των κανονισμών, όμως έπρεπε να δώσει κόκκινη αντί για κίτρινη στον Αγκιλέρα. Άριστοι οι βοηθοί»\nΔιαιτητές: Σταύρος Τριτσώνης, Στυλιανός Τσολάκης, Χρυσούλα Κουρομπύλια\n«Πολύ καλή η διαιτησία του Τριτσώνη, σωστή η αποβολή του Φλίσκα, ο οποίος αποβλήθηκε για τρίτη με δεύτερη κίτρινη – κόκκινη. Το μοναδικό λάθος του διαιτητή ήταν πως έπρεπε να αποβάλει και τον Μάνταλο, αφού έριξε εκτός φάσης μπουνιά σε αντίπαλό του. Σωστοί οι βοηθοί του»\nΔιαιτητές: Απόστολος Αμπάρκιολης, Χρήστος Σωτηρόπουλος, Ιωάννης Κοντιζάς\n«Πολλά τα λάθη του Αμπάρκιολη. Ο πρώτος βοηθός, Σωτηρόπουλος, στο πρώτο γκολ του Ολαϊτάν ήταν οφσάιντ και στο τρίτο ο ίδιος παίκτης φαίνεται να είναι πιο μπροστά. Εμείς το είδαμε τηλεοπτικά και δεν μπορούμε να είμαστε στη θέση του συγκεκριμένου βοηθού».\nΔιαιτητές: Αναστάσιος Σιδηρόπουλος, Δαμιανός Ευθυμιάδης, Χασάν Κούλα\n«Στο 3ο λεπτό ο Κούλα Χασάν δεν είναι πουθενά για να ελέγξει τη φάση, όπου η μπάλα δεν έχει βγει άουτ και αν δείτε το πλάνο δεν υπάρχει πουθενά! Ήταν λάθος και ακυρώθηκε το γκολ του Ατρομήτου. Στη συνέχεια, ο Σιδηρόπουλος κάνει λάθος εκτίμηση στην κόκκινη του Φυτανίδη. Τραβάει τον αντίπαλό του, ο οποίος είναι στη μεγάλη περιοχή, η μπάλα έχει τέτοια τροχιά και ο διαιτητής πρέπει να εκτιμήσει αν ο επιθετικός είναι σε προφανή θέση για γκολ. Η μπάλα πάει προς τον τερματοφύλακα και όχι στον επιθετικό για να είναι σε προφανή θέση για γκολ και να αποβληθεί ο Φυτανίδης. Σωστά δόθηκε το πέναλτι στον Πίτου Γκαρσία και ο αντίπαλος έπρεπε να πάρει κίτρινη κάρτα».\nΚΑΛΛΟΝΗ – ΛΕΒΑΔΕΙΑΚΟΣ 1-0\nΔιαιτητές: Αναστάσιος Κάκος, Αντώνιος Καρατζίκας, Νικόλαος Γεωργαράκος\n«Ο Κάκος και οι βοηθοί του ήταν αλάνθαστοι. Όλοι οι διαιτητές θέλουν να παίζουν σε τέτοια ματς, αφού δεν υπήρξε κάποιο θέμα».\nΔιαιτητές: Μιχαήλ Βοσκάκης, Δήμος Αναστόπουλος, Εμμανουήλ Βλάσσης\n«Κανένα λάθος από τον Βοσκάκη και τους βοηθούς του. Με λίγα λόγια ήταν άριστοι».\nΔιαιτητές: Δημήτρης Στυλιαράς, Δημήτριος Τάτσης, Χρήστος Ακρίβος\n«Η διαιτησία του Στυλιαρά δεν διαμόρφωσε το τελικό αποτέλεσμα. Σε αντίθεση με όσα δήλωσε ο Στέφενς μετά τη λήξη του αγώνα. Νομίζω ότι ήταν πετυχημένη η διαιτησία του Στυλιαρά και των βοηθών του. Ήταν άστοχη η δήλωσή του Στέφενς και προσπάθησε να καλύψει τις αδυναμίες της ομάδας του.\nΣτο 3ο λεπτό δεν υποδείχθηκε σε θέση οφσάιντ ο Μπεργκ, ενώ φαίνεται να είναι πιο μπροστά, αλλά πρόκειται για τηλεοπτική φάση. Για τη φάση του Σίλντενφελντ με τον Κατσουράνη, υπάρχει πέναλτι, αφού ο δεύτερος τον τραβάει από το χέρι. Στην κόκκινη του Κατσουράνη υπάρχει σπρώξιμο, το οποίο είναι φάουλ και αποβολή. Έπρεπε να δει κόκκινη κάρτα και ο Κουτρουμπής για τη μπουνιά που έριξε σε αντίπαλο του. Δεν έπρεπε να σταθούμε στο αν ήταν δυνατή ή αδύναμη, αλλά κοιτάμε την πρόθεση του παίκτη».\nΜεγάλος προβληματισμός επικρατεί στις τάξεις του ΠΑΟΚ, την επομένη της ήττας (2-1) από τον Παναθηναϊκό, για την συνολική εμφάνιση της ομάδας του Χουμπ Στέφενς στη Λεωφόρο.\nΣε ακόμη ένα σημαντικό για τον ΠΑΟΚ παιχνίδι η ομάδα του Χουμπ Στέφενς απογοήτευσε τους οπαδούς με την εμφάνισή της.\nΔεν είναι μόνο η ήττα (2-1) από τον Παναθηναϊκό στη Λεωφόρο, αλλά η συνολική εικόνα που είχαν οι παίκτες από την αρχή της αναμέτρησης μέχρι και το σφύριγμα της λήξης.\nΜετά την ενίσχυση που υπήρξε στο «ασπρόμαυρο» ρόστερ την μεταγραφική περίοδο του Ιανουαρίου, αρκετοί περίμεναν ο «Δικέφαλος του Βορρά» να παρουσιαστεί βελτιωμένος και μετά τις ήττες από Πανιώνιο και Πλατανιά ήρθε και η χθεσινή από το «τριφύλλι».\nΔεν θα ήταν υπερβολή να ειπωθεί πως δεν υπήρχε ΠΑΟΚ στη Λεωφόρο, αφού κατέφερε να κάνει μόλις μία σωστή επίθεση και αυτή στις καθυστερήσεις της αναμέτρησης.\nΌλα δείχνουν ότι δεν ήταν θέμα μεταγραφών για την απόδοση του «Δικεφάλου του Βορρά», αλλά τη φιλοσοφία που έχουν ορισμένοι από τους ποιοτικούς παίκτες της ομάδας και δεν μπορούν να ανταπεξέρθουν στις απαιτήσεις που υπάρχουν τη φετινή σεζόν.\nΜεγάλη ευθύνη έχει - από τη μεριά του - και ο Χουμπ Στέφενς και αν συνεχίσει έτσι η ομάδα του, τότε δύσκολα θα καταφέρει να πετύχει τον οποιοδήποτε από τους υπόλοιπους στόχους της έχουν απομείνει για φέτος.\nΜετά τη χθεσινή ήττα στη Λεωφόρο αναπτύχθηκε έντονη φημολογία για πιθανή αντικατάσταση του Ολλανδού τεχνικού, όμως κύκλοι της ΠΑΕ τόνιζαν πως η κατάσταση τους προβληματίζει έντονα, αλλά η ομάδα έχει προπονητή.\nΕν τω μεταξύ, το χθεσινό ματς αποτέλεσε ένα πρώτο «τεστ» εν όψει της διαδικασίας των πλέι οφ και οι Θεσσαλονικείς έμειναν… μεταξεταστέοι με την εμφάνισή τους, αφού είχαν μόλις δύο τελικές (έναντι 16 του ΠΑΟ) και έκαναν αρκετά λάθη, τα οποία έδωσαν τη δυνατότητα στην ομάδα του Αναστασίου να πάρει χώρο στο γήπεδο και να κάνει το παιχνίδι της.Πηγή: sport-fm.gr\n«Αγκαλιά» με το 41ο πρωτάθλημα της ιστορίας του είναι ο Ολυμπιακός μετά τη νέα ήττα του ΠΑΟΚ στο πρωτάθλημα. Στους +17 η διαφορά των ερυθρολεύκων πλέον από τον "Δικέφαλο του Βορρά".\nΕκτός από τα πολλά ρεκόρ που κυνηγάει ο Ολυμπιακός τη φετινή σεζόν, η ομάδα του Μίτσελ είναι πολύ κοντά στη μαθηματική κατάκτηση του 41ου πρωταθλήματος της ιστορίας της.\nΑπό χθες η διαφορά με τον δεύτερο ΠΑΟΚ είναι στο +17 και πλέον απομένουν δέκα αγωνιστικές μέχρι τη λήξη του πρωταθλήματος, με τους «ερυθρόλευκους» να κατακτούν τον τίτλο με νίκη επί του Παναθηναϊκού ή του ΠΑΟΚ!\nΠρόκειται για μία ονειρική φιέστα για τους οπαδούς των νταμπλούχων Ελλάδας, αφού στις επόμενες αγωνιστικές έχουν ν' αντιμετωπίσουν Πλατανιά (εντός), ΟΦΗ (εκτός), Παναθηναϊκό (εντός) και ΠΑΟΚ (εκτός).\nΕάν ο Ολυμπιακός και οι Θεσσαλονικείς κάνουν το απόλυτο μέχρι τη μεταξύ τους αναμέτρηση, τότε οι Πειραιώτες θα έχουν την ευκαιρία να κατακτήσουν τον τίτλο με «διπλό» στην Τούμπα.\nΕάν, όμως, ο «Δικέφαλος του Βορρά» κάνει έστω και μία γκέλα (ήττα ή ισοπαλία) σε ένα από τα επόμενα τρία παιχνίδια, τότε ο Ολυμπιακός μπορεί να κατακτήσει το πρωτάθλημα με νίκη επί του Παναθηναϊκού!\nΥπάρχει και η πιθανότητα ο Ολυμπιακός να αναδειχθεί πρωταθλητής πριν από τα ντέρμπι με Παναθηναϊκό και ΠΑΟΚ, όμως αυτό θα γίνει εάν έχουν δύο ήττες οι Θεσσαλονικείς και ο Ατρόμητος γκελάρει και εκείνος σε ένα ματς. Πηγή: sport-fm.gr\nΣτο γεγονός πως οι ποδοσφαιριστές του Παναθηναϊκού, κέρδισαν όλες τις προσωπικές μονομαχίες, στάθηκε ο Χέντβιγκες Μαντούρο μετά το τέλος του ματς στη Λεωφόρο\nΟ Ολλανδός μεσοαμυντικός, υπογράμμισε πως ο ΠΑΟΚ θα πρέπει να ξεχάσει γρήγορα αυτό το αποτέλεσμα, αφού ακολουθούν πολλές υποχρεώσεις, ενώ σχολίασε και τη φάση της αποβολής του Κατσουράνη:"Οι αντίπαλοί μας είχαν περισσότερη επιθετικότητα και κέρδισαν όλες τις μονομαχίες, εμείς δεν μπορούσαμε να παίξουμε καλό ποδόσφαιρο. Πρέπει να αλλάξουμε το ρυθμό στο παιχνίδι μας. Πάντως, δεν ήταν κόκκινη κάρτα του Κατσουράνη, θα ήταν διαφορετικό παιχνίδι έντεκα εναντίον έντεκα.Από εδω και πέρα μόνο οι νίκες θα αλλάξουν την ψυχολογία μας. Έχουμε πολλά ματς μπροστά μας σε πρωτάθλημα, κύπελλο και Ευρώπη".\nΤην πεποίθηση πως ο Λεβαδειακός, άξιζε τουλάχιστον έναν πόντο στην αναμέτρηση με την Καλλονή, εξέφρασε ο Νίκος Καραγεωργίου στην συνέντευξη Τύπου μετά το τέλος της αναμέτρησης.\nΟ Νίκος Καραγεωργίου, μίλησε και για τη συνέχεια του πρωταθλήματος και υπογράμμισε πως χρειάζεται να έρθουν και οι εκτός έδρας νίκες: «Ολοκληρώθηκε ένα παιχνίδι στο οποίο, μάλλον το οποίο μας αφήνει μια πικρία θα' έλεγα διότι με την εικόνα της ομάδος μέσα στο γήπεδο τουλάχιστον δικαιούμασταν να πάρουμε την ισοπαλία κι έτσι φεύγουμε στεναχωρημένοι, δεν καταφέραμε να κερδίσουμε ακόμα ένα παιχνίδι, το οποίο τουλάχιστον το δουλέψαμε, προσπαθήσαμε, αλλά δεν ήρθε το αποτέλεσμα».\nΑναφορικά με τη συνέχεια του πρωταθλήματος ο Καραγεωργίου σημείωσε: «Νομίζω ότι όλα τα παιχνίδια είναι δύσκολα. Αυτές οι ομάδες οι οποίες βρίσκονται στη διεκδίκηση της παραμονής αν εξαιρέσουμε τον Λεβαδειακό και δεν θυμάμαι κάτι άλλο αν μου διαφεύγει κάτι, έχουνε κερδίσει αντιπάλους πολύ μεγαλύτερους, δηλαδή έχουνε κερδίσει τον ΠΑΟΚ, έχουνε κερδίσει τον Παναθηναϊκό, έχουνε κερδίσει τον Ατρόμητο κάποιοι, μπορεί να μην έγινε μια φορά να' γινε δύο, δυο φορές, που αυτό σημαίνει βαθμούς δηλαδή από εκεί που θεωρούμε ότι είναι το πιο δύσκολο για να παρθούνε, λοιπόν έφτασε η στιγμή να το κάνουμε κι εμείς.\nΜπορούμε να κερδίσουμε τον οποιονδήποτε ιδιαίτερα στην έδρα μας, αλλά θα πρέπει να κερδίσουμε κι έξω, δεν θεωρώ ότι σήμερα το σκορ είναι δίκαιο και αναφέρομαι για την εικόνα της ομάδας μου, δεν αναφέρομαι για το αν το γκολ είναι καθαρό, φυσικά και είναι καθαρό, έτσι; Πιστεύω ότι όσο δύσκολα και να' ναι τα παιχνίδια που έρχονται μπροστά οι ομάδες που έχουν αυτή τη λογική και μπαίνουν σ' αυτή τη λογική πρέπει να νικήσουν με τον πιο δυνατό αντίπαλο να παίζουν να διεκδικήσουν βαθμούς, εμείς πρέπει να μπούμε σ' αυτή τη λογική τώρα πλέον γιατί μείναμε λίγο πίσω».


Αλληλεγγύη στους συλληφθέντες της Villa Amalias ~ ΚΙΝΗΜΑ ΔΕΝ ΠΛΗΡΩΝΩ\nΠοιος είναι αυτός που νομίζει ότι μπορεί να νικήσει το κρυστάλλινο βλέμμα της ανυποταξίας, το βλέμμα της σιγουριάς ότι ο αγώνας για να πάρουμε τη ζωή στα χέρια μας ειναι δίκαιος και πάντα επίκαιρος;\nΚαι τότε και τώρα και αύριο και πάντα\nνα ζήσουμε σε κατάληψη, να προτάξουμε και να εναντιωθούμε στο... εκβιαστικό καθεστώς του ενοικίου και στην οικονομική αφαίμαξη μας.\nνα δημιουργήσουμε αυτοοργανωμένες και αυτοδιαχειριζόμενες, πολιτικές και πολιτιστικές, δομές και υποδομές ενάντια σε κάθε τύπου εξουσία και ιεραρχία.\nνα συμπορευτούμε και να παλέψουμε μαζί με τους εργάτες, τους άνεργους, τους φοιτητές, τους μαθητές, τις κοινωνικά περιθωριοποιημένες – από κομμάτι της κοινωνίας και το κράτος – τους μετανάστες, στις διαδηλώσεις, στις κινητοποιήσεις, στο δρόμο.\nνα αντιπαρατεθούμε σε κράτος, κεφάλαιο, δήμο και φασίστες που θέλουν να ξεπλύνουν τη βρωμιά τους, μολύνοντας την καθημερινότητα μας με καταστολή αγώνων και διώξεις αγωνιστών, με πογκρόμ μεταναστών και δημιουργία στρατοπέδων συγκέντρωσης, απαξιώνοντας τη ζωή μας, καταδικάζοντας στην οικονομική εξαθλίωση την κοινωνία, οδηγώντας στο θάνατο απεργούς πείνας.\nΌλα αυτά αποτελούν την πραγματική αιτία για την οποία στις 18/12/2014 καλούμαστε να δικαστούμε, και όχι οι γελοίες κατηγορίες που μας αποδίδονται. H πραγματική αιτία είναι ο φόβος της εξουσίας απέναντι σε αυτό που υπάρχει. Και είναι διαφορετικό από εκείνη.\nστους συλληφθέντες από την εκκένωση της Villa Amalias\nΔικαστήρια Ευελπίδων – 18/12/2014 – 9 πμ


Ichtucknee Family Canoes and Cabins (Fort White, Φλόριντα) - Κριτικές\nIchtucknee Family Canoes and Cabins: Εστιατόρια στην περιοχή\nΔραστηριότητες κοντά σε: Ichtucknee Family Canoes and Cabins\nIchtucknee Family Canoes and Cabins, Fort White - Κριτικές\nΝο 4 από 7 δραστηριότητες - Fort White\nΑυτό το κάμπινγκ είναι μια φέτα πραγματική Florida. Η ρουστίκ φυσικό αυθεντικό. Αν ψάχνετε για την εμπειρία της Disney, αυτό δεν είναι το κατάλληλο μέρος για εσάς. Οι δρόμοι βρωμιά, το κάμπινγκ διαθέτει αφήνει σε αυτούς. Το Bath House είναι καθαρό, λειτουργικό και ρουστίκ. Νομίζω...γυμνά δάπεδα τσιμέντου κόντρα-πλακέ σβήνει και γυμνά λαμπτήρες. Δεν είναι καλό δωμάτιο για να πλοηγηθείτε. Έχουμε 30 ' TT και δεν είχαμε κανένα πρόβλημα. Πολλά αξιοθέατα μέσω έλξης και έχουμε κάποιες sawill κατηγορίας A μονάδων στο πάρκο. Ως επί το πλείστον 30 amp έλεγχος συντήρησης με το office αν χρειάζεστε 50 . Ωραία καλά εφοδιασμένο κατάστημα. Σωλήνας rentals κανό, καγιάκ, υπηρεσία μεταφοράς με λεωφορείο. Καλή εμπειρία θα ξαναπήγαινα.Περισσότερα\nΤέλεια τοποθεσία για να φτάσουμε στο Ichetucknee Springs. Οι τοποθεσίες κοντά, αλλά όχι ακριβώς πάνω από τον άλλον. Μείναμε στο πρωτόγονη επιτόπου ότι είχε ρεύματος και νερού γάντζο ups. Βεβαιωθείτε ότι έχετε ένα προσαρμογέα εξόδου για την εξουσία, αν σχεδιάζετε τη σύνδεσή του. Υπάρχει μια...σχάρα ψησίματος και ένα χώρο κατασκήνωσης δακτύλιο. Πολλά δέντρα για το άγκιστρο επάνω αν θέλουν να έχουν μια αιώρα ή απλώστρα. Τα μπάνια βρίσκονται στο κέντρο του εμπρόσθιου campground μαζί με την υπηρεσία πλυντηρίου. Τα μπάνια (ανδρών) είναι ό,τι θα περιμένατε υπάρχουν 3 σβήνει συν 3 ουρητηρίων. Υπάρχουν επίσης μερικά ντους σβήνει. Ότι έμεινε σχετικά καθαρό, αλλά αυτό είναι το μόνο μέχρι την κατασκήνωση και το σεβασμό τους προς τους άλλους. Το camp store έχει βασικά απαραίτητα να συμπεριλάβει καυσόξυλα, τις οποίες θα παραδώσει στην ιστοσελίδα σας κατόπιν αιτήματος. Ένα ωραίο μικρό προσωπική πινελιά που πήγαμε σε ένα μακρύ δρόμο για εμάς. Σίγουρα θα συνιστούσα αυτό το μέρος και σχέδιο δράσης για να επιστρέψω στο εγγύς μέλλον.Περισσότερα\nΥπέροχο μέρος για να πάτε με τους φίλους και την οικογένειά σας, διασκέδαση για όλους. Το κολύμπι και κατεβείτε στο ποτάμι είναι διασκεδαστική, η περιοχή είναι καθαρή και γεμάτο υπαίθριες δραστηρι・ﾑητε.\nΟικογένεια Ichetucknee κανό και καμπίνες ήταν ένα υπέροχο μέρος για κατασκήνωση. Το κάμπινγκ είναι αρκετά χαμηλές τιμές, έχουν καταλύματα για RV's και ότι υπάρχουν άπειρα χώρο για να διασκεδάσουν. Υπάρχουν επίσης πολλά δέντρα για σκιά. Είναι επίσης μια πολύ μικρή απόσταση με τα πόδια από...την είσοδο του Ichetucknee Springs. Εφοδιασμένο camp store έχει τα πάντα, από τα αναψυκτικά στο καταδύσεων. Το μέρος μπορεί να φαίνεται λίγο φθαρμένο, αλλά σίγουρα είναι ένα διαμάντι στο πρόχειρο.Περισσότερα\nΝοικιάστε σωλήνες εδώ!\nΑυτό είναι το πιο λογικές τιμές για να νοικιάσετε σωλήνες να επιπλέει στο ποτάμι. Ανατρέψτε το εξιλαστήριο θύμα για λίγα δολάρια και θα κάνει μια επιπλέον σπουδαία δουλειά που ασφαλίζουν τους σωλήνες στο αυτοκίνητό σας. Μπορείτε επίσης να λάβετε κουπόνια on line και αποθηκεύστε μια-δυο...bucks.Περισσότερα\nΑπολύτως εντάξει μέρος για κάμπινγκ 1000 πόδια από το κρατικό πάρκο είσοδο ... Μόλις αναμένουν πολύ ρουστίκ\nΕξαρτάται από τη γνώμη σας σχετικά με το camping θέσεις, αλλά θα ήθελα να κάνω αυτό το μέρος προστίμου . Οι καμπίνες είναι πολύ πολύ ρουστίκ έτσι απλά περιμένουν ότι . Είχα μια καμπίνα αριθμός 47 και εάν επρόκειτο να παραπονεθούμε για ένα πράγμα υπάρχει...ένα τεράστιο προβολέας με καμπίνα σας όλη τη νύχτα που δεν κάνουν πολύ διασκεδαστικό ήσυχη ζήσει κανείς συναρπαστικές φωτιά περιοχή . Μπορείτε επίσης να προβάλλετε τροχοβίλες σε αυτή την πλευρά του πάρκου οπότε εάν πρόκειται να ασχοληθείτε εσείς απλώς διαλέξτε την άλλη πλευρά . Αυτοκινούμενο γάντζο ups είναι στο κέντρο και φαινόταν εντελώς προστίμου . Ορισμένα άτομα ιδιότροποι θα έχουν ένα πραγματικό πρόβλημα με την παλιοκαιρία από το μπάνιο. Οι άνθρωποι ήταν πραγματικά πραγματικά ωραίο και ευέλικτη ήρθα μετά από ώρες και δεν είχαν πρόβλημα με απλά αριστερά μου ανοικτή καμπίνα για μένα . Νοικιάσαμε τους σωλήνες από αυτούς και ήταν πραγματικά καλοί και εξυπηρετικοί είναι η καλύτερη τοποθεσία .Περισσότερα\nΥπέροχο μέρος για ήσυχες πίεστρο στο όμορφο ελατηρίου στην υψηλή σεζόν.\nΟ σύζυγός μου και εγώ πήγαμε καγιάκ σε διάφορες τοποθεσίες στο βορρά/west Florida κατά τη διάρκεια μιας εβδομάδας. Αυτή η τοποθεσία είναι ένα νέο αγαπημένο. Η κατασκήνωση και ενοικίασης αυτοκινήτων βρίσκονται σε μια οικογενειακή επιχείρηση. Όλοι ποδηλάτων, από και προς το αεροδρόμιο, τοποθετήστε διαδικασίας ήταν...φιλικοί. Το πρόσωπο που μας άφησε εκεί μας είπαν να λάβουν το χρόνο μας και ήμασταν χαρούμενοι που άκουσε αυτές τις συμβουλές. Είδαμε ένα διαγραμμένο κουκουβάγιας, πολυάριθμες gar, κέφαλος και άλλα ψάρια, πολυάριθμες πάπιες, όπως ξύλο πάπια με ducklings, manatee και ένα κόκκινο πατούρα hawk. Αυτή ήταν μία από τις μικρότερες διαδρομές, αλλά paddled ανάμεσα στα κρυστάλλινα νερά και η αφθονία των άγριων ζώων θα επιστρέψουμε. Πιστεύω ότι ήταν μια καλή στιγμή για να το πίεστρο δεν-πριν από τη σωλήνωση σεζόν άρχισαν πραγματικά και κατά τη διάρκεια της εβδομάδας. Είμαι να προκαταλαμβάνεται η εμπειρία θα είναι λιγότερο ήσυχα όταν το κάτω μέρος της ακολουθίας είναι γεμάτο με κόσμο για σωλήνες.Περισσότερα\nΈχω μόλις επιστρέψαμε από μια υπέροχη εβδομάδα στο Fort λευκό. Συνιστώ ανεπιφύλακτα τη μίσθωση καγιάκ, σωλήνες ή paddleboards. Τη σωλήνωση δίνει μια υπέροχη θέα των δέντρων και τον ποταμό ωστόσο όταν βρίσκεστε στο paddleboard μπορείτε να δείτε κάτω και όλα τα ψάρια ώστε μια εντελώς...διαφορετική άποψη από τον ποταμό. Πήγαμε όλοι από την βόρεια είσοδος της γέφυρας, η οποία είναι περίπου 12 km, είναι λίγο περπάτημα αλλά όμορφη. Η οικογένεια προσφέρει εξαιρετική εξυπηρέτηση και πολύ λογικές τιμές. Ανυπομονώ να επιστρέψω!Περισσότερα\nΠολύ επαγγελματίες και εξαιρετική τιμή. Δεν μας παραλάβανε αμέσως όταν καλέσαμε ακόμη και μας έδωσαν κάποιες ταξιδιωτικές συμβουλές για επιπλέον μέρη που μπορείτε να επισκεφθείτε.\nΉσυχο, φιλικό, δίπλα στο Ichetucknee Springs State Park\nΑυτό είναι ένα εξαιρετικό μέρος για να μείνετε για όσους θέλουν να κατασκηνώσετε, αυτοκινούμενα τροχόσπιτα, ή σε ένα πρόχειρο είναι κλιματιζόμενα Ichetucknee πηγές ακτινοβολίας στη γύρω περιοχή το καθαρό, ήσυχο, δίπλα στις πηγές(κοντινή απόσταση αν είναι ευέλικτες). Υπάρχει μια μικρή χώρα store μπροστά με τα...πάντα που μπορεί να έχετε ξεχάσει να φέρετε και καφέ το πρωί! Μια ευλογία! Δεν μπορείτε να νοικιάσετε κανό/φουσκωτά και να εξηγήσω το δύσκολο να κατανοήσω αλλά είναι εύκολο να μην αφήσει τη διαδικασία/πλεύσης/παραλαβή. Οι καμπίνες διαθέτουν ρουστίκ, εάν ψάχνετε για κάτι όχι ρουστίκ, μην πάρετε κάτι ρουστίκ. Pack ως εάν κάνετε κάμπινγκ και θα ήταν καλό να πάτε. Κλιματισμός, δύο εξαιρετικά άνετα κρεβάτια, ένα τραπέζι και 2 καρέκλες, υπερυψωμένο φως, δύο κοκοράκια συνδεδεμένα και μια βεράντα swing. Grill, τραπέζι πικνίκ και την υπαίθρια εστία. Ωραίος χώρος μεταξύ καμπίνες έτσι ώστε να μην είναι στο επάνω μέρος του γείτονα. Απαγορεύεται το κάπνισμα σε όλους είναι ορατό και σε μικρή απόσταση από την δημόσια λουτρά, το οποίο βρίσκεται ακριβώς όπως κάθε δημόσια λουτρά σε κάθε κατασκήνωση ποτέ. Κάντε σαγιονάρες. Great θυρωρούς που είναι φιλικό και διασκεδαστικό. Το λάτρεψα αυτό το μέρος πορτοκαλιο πολύ! Σίγουρα θα επιστρέψουμε για το καλοκαίρι. * Προσέξτε τα εποχιακά ώρες για το βόρειο τμήμα της είναι μια οικογενειακή επιχείρηση στο κοντινό Ichetucknee Springs State Park.Περισσότερα\nΛάβετε γρήγορα απαντήσεις από το προσωπικό του Ichtucknee Family Canoes and Cabins και από προηγούμενους επισκέπτες.


τα ανωτερα μαθηματικα – Holy Distance\nholly\tσε με αφορμή\t Φεβρουαρίου 10, 2008 Μαρτίου 6, 2008 3 Words\nτα ανωτερα μαθηματικα\nΘα μπορούσα με απλά λόγια να γράψω πως σήμερα έκανα μηλόπιτα και μοσχοβόλησε το σπίτι. Αλλά δεν είναι αυτό το θέμα. Γιατί ποτέ το γεγονός από μόνο του δεν είναι το θέμα όταν οι συνειρμοί είναι ένα από τα αγαπημένα σου παιχνίδια. (στο οποίο δεν κερδίζεις ποτέ βεβαίως αν δεν πεις πάσο.)\nΤο θέμα είναι πως είχα υποτιμήσει την δύναμη της όσφρησης. Και κατ’ επέκταση και της αφής. Την τελευταία την εξασκούσα λάθρα εκεί κοντά στο ξημέρωμα όταν του έφτιαχνα το μονίμως πεταμένο κάτω πάπλωμα.\nΛοιπόν, μπορεί σ’ εκείνο το δωμάτιο να έπαιζε ακόμη ο θόρυβος που τον λέει μουσική και συγχρόνως να ήταν ανοιχτή η τηλεόραση στο super sport !!! και ο υπολογιστής στο msn ή σε κάτι αντίστοιχο (δεν κοιτάζω!), μπορεί τα παντζούρια μέρα μεσημέρι να ήταν ακόμη κατεβασμένα, ο αντιπαθής κάτοχός του όμως μετεβλήθη στιγμιαία σε εκείνο το ροδαλό μπουκωμένο χαμογελαστό βρέφος που γνώριζα.\nΚι’ ας ήταν για τον μπαμπά του η μηλόπιτα.\nΉ μάλλον γι’ αυτό κυρίως.\n(τελικά αυτό είναι το θέμα)\n6 σκέψεις σχετικά με το “τα ανωτερα μαθηματικα”\nΦεβρουαρίου 14, 2008 στο 1:26 μμ\n(κι ας μην ήταν για μένα η μηλόπιττα)\nΦεβρουαρίου 14, 2008 στο 8:38 μμ\nholy, γουέρ αρ δου, που λένε κ οι περιώνυμοι αδερφοί Κ?\nΦεβρουαρίου 15, 2008 στο 1:14 μμ\nμα, που ειστε;\nΦεβρουαρίου 15, 2008 στο 3:12 μμ\nαμ μπακ φιλτάτη.\nμόλις επέστρεψα παρέα με τον σκύλο του επόμενου ποστ.\nα , μα αυτό θα πει ιντεράκτιβ ποστ !\nκαι αυτό.. καθυστερημένη απάντηση!


Φυσιολάτρες επισκέπτες της περιοχής τα λένε… έξω απ’ τα δόντια | Porosnews : Porosnews\nΑρχική Σελίδα » Επικαιρότητα » Φυσιολάτρες επισκέπτες της περιοχής τα λένε… έξω απ’ τα δόντια\nΦυσιολάτρες επισκέπτες της περιοχής τα λένε… έξω απ’ τα δόντια\n27/09/2012 | Επικαιρότητα, Περιβάλλον, Δημοτικά Νέα | 1 Σχόλιο\nΘετικές, αλλά και αρκετές αρνητικές εντυπώσεις άφησε ο Πόρος & η Τροιζηνία στους επισκέπτες – εκδρομείς της Ελληνικής Εταιρίας Προστασίας της Φύσης, που επισκέφτηκαν την περιοχή από τις 14 έως τις 16 Σεπτεμβρίου.\nΜε δελτίο τύπου που εξέδωσαν, τα μέλη της Εταιρίας, αναφέρουν τις εντυπώσεις τις επισημάνσεις, αλλά και τις απορίες τους, η οποίες μένουν αναπάντητες.\nΕίναι η πρώτη φορά που οργανωμένη εκδρομή επισκεπτών στον Πόρο, επισημαίνουν τα κακώς κείμενα της περιοχής μας, γεγονός που θα πρέπει να προβληματίσει ιδιαίτερα τις δημοτικές αρχές των δύο δήμων.\nΔημοσιεύουμε αυτούσιο το Δελτίο Τύπου της ΕΛΛΗΝΙΚΗΣ ΕΤΑΙΡΙΑΣ ΠΡΟΣΤΑΣΙΑΣ ΤΗΣ ΦΥΣΗΣ για την επίσκεψη τους στον Πόρο και την Τροιζηνία:\nΤον Πόρο και την Τροιζήνα επισκέφθηκε ομάδα μελών της ΕΛΛΗΝΙΚΗΣ ΕΤΑΙΡΙΑΣ ΠΡΟΣΤΑΣΙΑΣ ΤΗΣ ΦΥΣΗΣ το Παρασκευοσαββατοκύριακο 14-16 Σεπτεμβρίου 2012. Σε 3 μόλις μέρες περπάτησαν, είδαν και έμαθαν πολλά.\nΉρθαν οδικά, κάνοντας την πρώτη στάση τους στον Υγροβιότοπο της Ψήφτας. Πέρασαν από τον Γαλατά στον Πόρο, περπάτησαν το μονοπάτι μέχρι το Φάρο Ντάνα και στη συνέχεια κατέβηκαν στο Ρώσικο Ναύσταθμο. Το ίδιο βράδυ της πρώτης μέρας πέρασαν όμορφα στην παραλία του Ασκελιού.\nΤην επομένη ξεναγήθηκαν στο Ιερό του Ποσειδώνα από τον Dr Arto Penttinen, Διευθυντή του Σουηδικού Ινστιτούτου Αθήνας και του Ερευνητικού Προγράμματος Καλαυρείας και αργότερα επισκέφθηκαν τη Μονή Ζωοδόχου Πηγής. Κατέβηκαν για κολύμπι και ψάρι στην παραλία και με βάρκα επέστρεψαν στο Ασκέλι, αφού έπλευσαν γύρω από το Μπούρτζι. Το ίδιο απόγευμα περπάτησαν από τη Χατζοπούλειο Δημοτική Βιβλιοθήκη προς το Μύλο και τους Αγίους Αναργύρους, απόλαυσαν τον ήλιο να κρύβεται πίσω από τις κορυφογραμμές της Κοιμωμένης και κατέληξαν στην Πούντα και στα ταβερνάκια της.\nΤην τρίτη μέρα ξεναγήθηκαν νωρίς στη μόνιμη έκθεση “Κοχύλια & Θάλασσα” από την Έλγκα Κανελλάκη, αλλά και από το Γιάννη Μανιάτη στη Χατζοπούλειο Βιβλιοθήκη και αργότερα επισκέφθηκαν το Αρχαιολογικό Μουσείο του νησιού.\nΠαίρνοντας το δρόμο της επιστροφής για την πρωτεύουσα, δεν παράλειψαν να επισκεφτούν την Αρχαία Τροιζήνα. Εκεί η Πρόεδρος και η Γεν. Γραμματέας της Πολιτιστικής Κίνησης Τροιζήνας, συνοδευόμενες από μαθητές και άλλους κατοίκους, τους υποδέχθηκαν και τους ξενάγησαν στον τόπο της.\nΠολλές οι εντυπώσεις και οι επισημάνσεις, αλλά και οι απορίες των επισκεπτών-μελών της ΕΕΠΦ, που μένουν αναπάντητες:\n-Τι γίνεται στον υγρότοπο της Ψήφτας; Δεν πέρασαν 2 χρόνια από τότε που η Νομαρχία Πειραιά, με βαρύγδουπες ανακοινώσεις, εγκαινίαζε το “μέγα” έργο της περιβαλλοντικής ανάδειξης και αξιοποίησης του υδροβιοτόπου (με χρηματοδότηση από το Γ΄ ΚΠΣ). Όμως οι ταξιδιώτες μας αντίκρισαν έναν εκτεταμένο σκουπιδότοπο, ρημαγμένα κτίρια και εγκαταστάσεις, έναν ιδανικό τόπο για αλλαγή λαδιών δίτροχων και τετράτροχων κάθε περαστικού.\n-Τι γίνεται με το Πορθμείο του Γαλατά; Το πούλμαν της ΕΕΠΦ, φθάνοντας στο Γαλατά, ενημερώθηκε ότι δεν “χωρούσε” να περάσει από τη μπουκαπόρτα του φέριμποτ. Χρειάστηκε η ομάδα να περιμένει για ώρα και ύστερα από συνεχείς πιέσεις και τηλεφωνήματα, να περάσει στον Πόρο.\n-Τι γίνεται με την παραλία Γερολιμένα, καθοδόν προς το Φάρο Ντάνα; Ο Φάρος αναπαλαιώθηκε με δαπάνες του Ιδρύματος Αικατερίνης Λασκαρίδη ως σπουδαίο πολιτιστικό μνημείο της ναυτικής μας κληρονομιάς και οι επισκέπτες περνούν από μια παραλία-σκουπιδότοπο, για να φτάσουν ως εκεί.\n-Τι γίνεται με το βιολογικό καθαρισμό του Πόρου; Υπάρχουν περιοχές ολόκληρες που δεν μπορείς να διαβείς, ούτε να σταθείς από τη δυσωδία.\n-Τι γίνεται με τη Μονή Ζωοδόχου Πηγής; Γιατί το δάπεδο ενός Ναού του 18ου αι. έπρεπε να γυαλιστεί όπως τα δάπεδα ξενοδοχείων-καζίνο του Λας Βέγκας;\nΜε αυτές τις απορίες τα μέλη της Εταιρίας επέστρεψαν στην πόλη τους, αλλά και με την πεποίθηση ότι η εθελοντική πρωτοβουλία κάνει τη διαφορά:\nΗ Μόνιμη Έκθεση “Κοχύλια & Θάλασσα” τους ζεύγους Κανελλάκη, που κοσμεί το νησί, η ξενάγηση του Dr Α. Penttinen, του Σουηδικού Αρχαιολογικού Ινστιτούτου, στο Ιερό του Ποσειδώνα, η φιλοξενία του Γ. Μανιάτη στη Χατζοπούλειο Βιβλιοθήκη και τέλος η θερμή υποδοχή των μελών της Πολιτιστικής Κίνησης Τροιζήνας και η αγωνία τους για την ανάδειξη του τόπου τους μόνον αισθήματα θαυμασμού και ευγνωμοσύνης άφησαν στους εκδρομείς.\nΤην Παρασκευή 8 Αυγούστου, πραγματοποιήθηκε από πολίτες και κάτοικους της Τροιζηνίας, συγκέντρωση στην Καλλονή, προκειμένου να διαμαρτυρηθούν για τον Ενιαίο […]...\nΠρωταπριλιά, η μέρα που λένε ψέματα\nΓράφει ο Γιάννης Πουλάκης – Την Πρωταπριλιά γιορτάζει το ψέμα και οι πολιτικοί μας, γιατί κατά τη λαϊκή έκφραση αυτοί […]...\n-το 3ο ΓΠΣ ως συνήθως κάποιος πολιτικός το ξέχασε στο συρτάρι του.\n-το πορθμείο του Γαλατά συζητιέται να μετακινηθεί σε καλύτερη θέση\n-η παραλία του Γερολιμένα δείχνει το μορφοτικό επίπεδο των επισκεπτών του (έστω μερικών από αυτούς)\n-για τον βιολογικό καθαρισμό υπάρχουν φήμες για κακοτεχνίες και κακή μελέτη επίσης. Ας εξεταστεί το θέμα. Είναι και πρόσφατο.\n-το γυάλισμα του δαπέδου της μονής είναι πιθανώς ιδέα αυτού που ανέλαβε να το γυαλίσει. Είναι πολύ απίθανο να έγινε σοβαρή μελέτη και να προέκυψε ανάγκη να γυαλιστεί το δάπεδο


Online Παιχνίδι Andy ο Αθλητής. Παίξτε το παιχνίδι online δωρεάν Andy ο Αθλητής. Κατεβάστε το παιχνίδι Andy ο Αθλητής. Παιχνίδια Παιχνίδια για τα παιδιά - gr.qazgames.com\nΑθλητής Andy θέλει πραγματικά να κερδίσει και να κερδίσει ένα χρυσό μετάλλιο στην εκδήλωση. Τα πάντα είναι στα χέρια σας - οι νικητές πάρει μαζί.\n© sgames.org -. Δωρεάν online παιχνιδιών Andy ο Αθλητής () σε απευθείας σύνδεση κόσμο παιχνιδιού παιχνίδι λάμψης Andy ο Αθλητής για δωρεάν. Μην ξεχάσετε να αξιολογήσετε αυτό το παιχνίδι Andy ο Αθλητής και να μοιραστούν αυτό το παιχνίδι με τους καλύτερους φίλους σας.\nΠαιχνίδι Andy ο Αθλητής σε απευθείας σύνδεση\nΠεριγραφή του παιχνιδιού Andy ο Αθλητής γραμμή. Πώς να παίξετε το παιχνίδι online Αθλητής Andy θέλει πραγματικά να κερδίσει και να κερδίσει ένα χρυσό μετάλλιο στην εκδήλωση. Τα πάντα είναι στα χέρια σας - οι νικητές πάρει μαζί.\nΒαθμολογήστε αυτό το παιχνίδι: Παίχθηκε: 2302\nAndy ο Αθλητής ( Ψηφοφορίες8, Δευτεροβάθμια Βαθμολογία: 4.38/5)


Ανοικτή επιστολή της «Ελπίδας» προς τον Κώστα Λύρο | etoliko.gr\nΑρχική Δήμος Ι.Π. Μεσολογγίου Ανοικτή επιστολή της «Ελπίδας» προς τον Κώστα Λύρο\nΠαρατηρούμε ,ότι γενικώς τηρείτε μια σιωπή στα όσα διαδραματίζονται εδώ και πολλούς μήνες στην πόλη μας σε βάρος των αδέσποτων ζώων καθώς επίσης και στην συνεχή καταπάτηση της νομοθεσίας γι αυτά.\nΕπειδή η σιωπή δεν είναι πάντα χρυσός ενώ αντίθετα πολλές φορές υποδηλώνει συγκάλυψη έκνομων πράξεων ,σας καλούμε να πάρετε επιτελούς δημόσια θέση για τις τραγικές πράξεις του Αντιδημάρχου σας.\nΣυμφωνείτε ή διαφωνείτε με αυτές και αν είναι το δεύτερο πως επιτρέπετε να διασύρεται η πόλη μας , να καταπατάτε η νομοθεσία ,να κακοποιούνται πλάσματα πλήρως συναισθανόμενα που προστατεύονται από τους νόμους της Πολιτείας;\nΠαρά τα εμφανέστατα ψεύδη του Αντιδημάρχου σας για να καλύψει τις πράξεις του είναι πλέον ηλίου φαεινότερο και πλήρως τεκμηριωμένο από καταθέσεις μαρτύρων αλλά και από την ηλεκτρονική σήμανση στο όνομα του Δήμου Μεσολογγίου των αδέσποτων ,ότι εγκαταλείφθηκαν στον Αχελώο του Δήμου Αγρινίου από τον Αντιδήμαρχό σας συνειδητά και εν γνώσει του , του κινδύνου που διέτρεχαν ακόμη και για την ίδια τους τη ζωή.\nΘα συνεχίσετε να τον καλύπτετε γινόμενος συνένοχος στις πράξεις του;\nΘα συνεχίσετε να του επιτρέπετε να στρέφεται με τρόπο απαράδεκτο και ελεεινό σε εθελοντές που προσφέρουν ένα μεγάλο έργο ανιδιοτελώς στη πόλη τους σε σχέση με τα αδέσποτα;\nΖητούμε την αφαίρεση των αρμοδιοτήτων του Αντιδημάρχου Καραπάνου Νικολάου από την διαχείριση των αδέσποτων.\nΚαι την αντικατάστασή του από κάποιον που θα γνωρίζει τους νόμους , θα τους καταλαβαίνει ,δεν θα τους καταπατά και θα είναι ανοικτός στο διάλογο με τους εθελοντές ,κάποιον που να αντιλαμβάνεται, ότι τα ζώα είναι συναισθανόμενα πλάσματα και όχι σκουπίδια.\nΗ επιθυμία μας και ο σκοπός μας είναι η σωστή αντιμετώπιση του θέματος ώστε και οι πολίτες του Δήμου να μην αντιμετωπίζουν προβλήματα και τα αδέσποτα (μην ξεχνάτε ότι δεν φυτρώνουν αλλά ότι δημιουργούνται από ανεύθυνους συμπολίτες μας) να πάρουν την θέση που τους αξίζει.\nΗ Πρόεδρος Μόκα Πηνελόπη και το Δ. Σ\nΧέλια ψητά: Μια πεντανόστιμη συνταγή\nΣυνταγές 15 Ιουνίου, 2020\n20 κρούσματα κατένειμε σήμερα στο Αιτωλικό ο ΕΟΔΥ\nΑιτωλικό 5 Μαΐου, 2021\nΟ ανεξάρτητος δημοτικός σύμβουλος Χ. Τέγας στις επιτροπές της Κοινωφελούς και...\nΔήμος Ι.Π. Μεσολογγίου 6 Ιουνίου, 2020


Η ΑΕΚ του Καρέρα αρνείται να χάσει | Novasports\nΗ ΑΕΚ του Καρέρα αρνείται να χάσει\n20/06/2020 - 22:24\nΓια ένα ακόμα ματς η Ένωση δε γνώρισε ήττα, κάτι που έχει να συμβεί από τις 12 Ιανουαρίου όταν είχε ηττηθεί στην Τούμπα από τον ΠΑΟΚ. Διαβάστε σχετικα.\nΗ ΑΕΚ του Μάσιμο Καρέρα είναι μια ομάδα με πολύ ισχυρό αμυντικό μέταλλο και δεν είναι τυχαίο πως για πρώτη φορά από τότε που ανέλαβε ο Ιταλός δέχθηκε περισσότερα του ενός γκολ. Στα τελευταία 18 ματς άλλωστε (πριν το ματς με τον Άρη) δεν είχε δεχθεί πάνω από ένα γκολ.\nΔεν είναι επίσης τυχαίο πως βάσει αμυντικών επιδόσεων έχει να γνωρίσει ήττα από τις 12 Ιανουαρίου όταν είχε ηττηθεί στην Τούμπα από τον ΠΑΟΚ για το πρωτάθλημα κι αυτή είναι η μοναδική ήττα στα τελευταία 17 ματς του πρωταθλήματος.\nΕίναι αήττητη στα τελευταία έντεκα παιχνίδια μετρώντας επτά νίκες και τέσσερις ισοπαλίες, ενώ αν προστεθούν και τα παιχνίδια του κυπέλλου τότε οι αγώνες χωρίς ήττα αυξάνονται στους 16, ενώ η ήττα στην Τούμπα είναι η μοναδική στα τελευταία 22 παιχνίδια.\nΓια να αντιληφθεί κανείς το μέγεθος του επιτεύγματος αρκεί να αναλογιστεί πως στα πρώτα δώδεκα ματς του πρωταθλήματος είχε κάνει τέσσερις ήττες.\nΜε αυτό το εχέγγυο θα ταξιδέψει στη Θεσσαλονική στην προσπάθεια που θα κάνει να πάρει την πρόκριση για τον τελικό του Κυπέλλου Ελλάδος σε ένα ακόμα παιχνίδι με αντίπαλο τον Άρη.


Φέρτε την Άνοιξη στη ντουλάπα σας! | FamilyLife.gr\nακτινοβολία και παιδί δικαιοσύνη εκπτώσεις εξωσωματική γονιμοποίηση επιληπτικές κρίσεις επιχειρηματίας θερμοκρασία νερού καρδιαγγειακού συστήματος κοντές γυναίκες κράμπες και εγκυμοσύνη οδοντόκρεμα παιδί και ηλεκτρονικά παιχνίδια πόνος γέννας σουηδία σουτιέν θηλασμού\nΟι ντουλάπες αγκομαχούν από το χειμερινά.\nΈχει φτάσει υποχρεωτικά η ώρα για ν' ανασκουμπωθούμε και να τις τακτοποιήσουμε....\nΒαρετή και επίπονη διαδικασία, αλλά δεν γίνεται και διαφορετικά.\nΣκεφτήκαμε λοιπόν να σας προτείνουμε κάποιες χρηστικές συμβουλές, για να κάνετε αυτήν την διαδικασία, όσο γίνεται πιο εύκολη και αποτελεσματική.\nΒαθιά ανάσα λοιπόν και ξεκινάμε. Οι αλλαγές που θα γίνουν στην εικόνα της ντουλάπας σας, βασικά θ' αλλάξουν τη δική σας διάθεση.\nΞεκινήστε λοιπόν με το καθάρισμα της ντουλάπας. Βγάλτε έξω τα ρούχα, τα παπούτσια κι ότι άλλο υπάρχει στην ντουλάπα σας. Τραβήξτε τις σκόνες και τα χνούδια με την ηλεκτρική σκούπα, πλύντε την σχολαστικά και αφήστε την να στεγνώσει καλά.\nΌσο θα στεγνώνει η ντουλάπα σας, ασχοληθείτε με τα ρούχα σας. Ξεχωρίστε τα ρούχα που χρειάζεστε αυτήν την εποχή.\nΜαζέψτε τα χοντρά χειμωνιάτικα ρούχα που θα πρέπει ίσως να τα πάτε καθαριστήριο. Τώρα, πριν να αποθηκεύσετε τα χειμερινά σας, είναι η κατάλληλη στιγμή για να ξεδιαλέξετε ρούχα που δεν φοράτε πια και πιάνουν άδικα χώρο στην ντουλάπα σας.\nΤο καλύτερο που έχετε να κάνετε – εφόσον είναι ακόμα σε καλή κατάσταση – είναι να τα δωρίσετε σ' ανθρώπους που τα έχουν πραγματικά ανάγκη.\nΤελειώνοντας λοιπόν με όλα αυτά, φτάνει η ώρα για να οργανώστε την ντουλάπα σας για την άνοιξη.\nΣκεφθείτε μήπως χρειάζεστε κάποιο ράφι, για να δώσετε καλύτερη εργονομία στο χώρο σας. Ανανεώστε τις κρεμάστρες σας εάν χρειάζεται.\nΗ ομοιομορφία στις κρεμάστρες, προσφέρει οργανωμένη εμφάνιση στη ντουλάπα σας και εξοικονόμηση χώρου.\nΠροσωπικά μισώ αυτές τις συρμάτινες κρεμάστρες που δίνουν τα καθαριστήρια. Προτιμώ τις ξύλινες κι ακόμα περισσότερο αυτές που είναι επενδυμένες με ύφασμα. Βοηθούν τα ρούχα να κρέμονται σωστά και να μην χάνουν τη φόρμα τους.\nΣκεφθείτε επιπλέον μήπως χρειάζεστε να βάλετε στην ντουλάπα σας κάποιους γάντζους εσωτερικά στα ντουλαπόφυλλα, για να μπορείτε εκεί να κρεμάτε ζώνες μακριά κολιέ κι άλλα αξεσουάρ.\nΈτσι θα τα έχετε όλα τακτοποιημένα και δεν θα χρειάζεται να παίρνετε τις αναζητήσεις του Ερυθρού Σταυρού για να βρείτε τα πράγματά σας, την ώρα που ο χρόνος θα πιέζει και θα πρέπει να φύγετε για την δουλειά σας.\nΤώρα έφτασε η μεγάλη στιγμή, για να τοποθετήσετε πάλι μέσα τα πράγματά σας.\nΓκρουπάρετε τα ρούχα σας ανά κατηγορία και βάλτε τα όλα μαζί (φούστες, παντελόνια, πουκάμισα, μπλουζάκια, εσώρουχα κ.λ.π.). Εάν τα έχετε έτσι τακτοποιημένα, θα μπορείτε πολύ πιο εύκολα να κάνετε τους συνδυασμούς που θα χρειάζεστε για το καθημερινό σας ντύσιμο.


Τα καλά παιδιά [05/08/2020]\nΟ Σωτήρης Τσιόδρας είναι ο έλληνας που δεν έχει πει τίποτα ευχάριστο μέσα στο 2020. Δεν φταίει ο ίδιος, δεν είναι ο τύπος του, είναι ο ρόλος του. Τον επωμίστηκε χωρίς να τον διεκδικεί, από αίσθηση καθήκοντος έναντι της επιστήμης και της κοινωνίας και από φιλοτιμία. Βλέποντάς τον μαζί με τον Ν. Χαρδαλιά στην τηλεόραση, η πρώτη σκέψη ήταν τι γρήγορα που περνάει ο καιρός. Μας είπαν πως τελευταία...\nΤέσσερις του μηνός [04/08/2020]\n4η Αυγούστου. Πριν μερικές δεκαετίες, όταν ακουγόταν η ημερομηνία αυτή, ο δημοκρατικός κόσμος πεταγόταν. Παρέπεμπε στο καθεστώς Μεταξά αλλά και στους λεγόμενους νοσταλγούς αυταρχικών καθεστώτων. Τον Αύγουστο της μεταπολίτευσης είχαμε ένα μπαράζ από πυρκαγιές. Μια νύχτα μάλιστα κόντεψε να καεί το Δασύλλιο. Φαινόταν ένας κόκκινος θόλος στον ουρανό, πάνω από τα πεύκα και δεν ήξερες εάν το πρωί θα...\nΜασκαράδες τώρα και πίσω [03/08/2020]\nΜια από τις τομές στην ιστορία του ανθρώπινου πολιτισμού πρέπει να ήταν όταν ο άνθρωπος φόρεσε για πρώτη φορά εσώρρουχο. Δεν γνωρίζουμε πότε έγινε αυτό, ούτε για τους λόγους που έγινε. Υποθέτουμε ότι δεν ήταν λόγοι υγειονομικοί. Μάλλον θα διαπιστώθηκε ότι ένα ρούχο υπό το ρούχο εξασφάλιζε παραπάνω θερμότητα. Στα σπήλαια δεν υπήρχε θέρμανση. Μπορεί η λύση αυτή να είχε κάποιο πλεονέκτημα, άλλωστε...\nΖητάει τα ρέστα [31/07/2020]\nΠρέπει να ξέρουμε ποιός είναι, τι δουλειά κάνει και την οικογενειακή του κατάσταση. Εχει σύζυγο, παιδιά και πόσα; Ηλικίες, ονόματα, φωτογραφίες. Ποιός κόλλησε ποιόν, και πώς. Πήγε κάποιος ταξίδι, και πού; Συνάντησε κάποιον εκεί και έκαναν τι; Πώς έκαναν αυτό που έκαναν- φωτογραφίες. Και εκδήλωσαν τη νόσο, πώς; Ποιός πρώτος; Και ποιά συμπτώματα; Μέχρι να την εκδηλώσουν, τι έκαναν; Πού πήγαν,...\nΤριάντα εβδόμου [30/07/2020]\nΟταν κάνει ζέστη, το θέμα μας είναι η ζέστη. Συναγωνιζόμαστε σε αφηγήσεις στιγμών της ρέουσας καθημερινότητας, με πρωταγωνιστή τον ιδρώτα μας. Ξυπνάω μέσα στη νύχτα, μούσκεμα και αλλάζω μαξιλάρι. Εγώ να δεις, έκανα τέσσερα ντους χθες. Εγώ λιποθυμάω. Εγώ, βλέπω οράματα: Να, μόλις πέρασε ο Αθανάσιος Διάκος. Και ο καημένος ο Ιούλιος ίσα που έκανε 5-6 φορές κάτι 35άρια. Απλά είπε προς την έξοδό του...\nΟ κόβιντ δαγκώνει [29/07/2020]\nΕτσι είπαμε βρε κόβιντ; Αλλιώς τα λέγαμε τον χειμώνα. Λέγαμε, έλα μωρέ τώρα, μεγαλοποιήθηκε η κατάσταση. Μετά, λέγαμε ότι ΟΚ, ας έχουμε τον νου μας για καμιά εβδομάδα, άντε δύο. Μετά, εντάξει, ας μείνουμε και μερικά βράδια στο σπίτι, να παίζουμε κιθάρα και να ανεβάζουμε βίντεο στο φέισμπουκ. Μετά, διαβάσαμε, ζυμώσαμε, τσακωθήκαμε, αγαπηθήκαμε, τηλεεργαστήκαμε, τηλεταφτιάξαμε, τηλεχωρίσαμε. Μετά,...\nΑρρωστο πράγμα η αρρώστεια [28/07/2020]\nΤα πράγματα είναι σοβαρά. Δεν είναι απόηχος από τα σποτ της περασμένης άνοιξης. Μιλάει ξανά ο Σπύρος Παπαδόπουλος. Ακούστε πολύ προσεκτικά. Η κοπέλα γύρισε από το εξωτερικό, ασυμπτωματικός φορέας του ιού και ανύποπτη. Φαίνεται ότι μετέδωσε τον ιό στην οικογένειά της. Ο πατέρας της υπηρετεί στην υπηρεσία της ύδρευσης και συναλλάσσεται με συναδέλφους. Τα γραφεία δεν τα επισκέπτεται πλέον ο όγκος...\nΤα ζώα μας, αργά [27/07/2020]\nΒρε καλή μου; Τίποτα αυτή. Να μένει ξαπλωμένη, προκλητικά. Βρε χρυσή μου; Καμία συγκίνηση. Καμία σημασία. Απλωμένη η κορμάρα της, να μην κουνάει ρούπι. Βρε ξξξξξτ. Εντάξει, δεν μιλάνε έτσι σε ένα θηλυκό. Εν προκειμένω όμως επρόκειτο για γάτα. Μια γάτα μαύρη, κατάμαυρη, που έπαιρνε τον ύπνο της στο οδόστρωμα της Καποδιστρίου, η μισή κάτω από ένα αυτοκίνητο, η άλλη μισή (δύο πόδια και ουρά)...\nΑεροπόρος, να γενώ;* [26/07/2020]\nΑλλα χρόνια τέτοιες μέρες η στάνταρ ερώτηση ήταν «πού θα πάτε διακοπές», μέχρι που έγινε «θα πάτε κάπου διακοπές;». Και στη μια και στην άλλη περίπτωση η απάντηση ήταν, τίποτα σπουδαίο, μερικές μερούλες στην Τήνο, ας πούμε. Με τη διαφορά ότι τα παλιότερα χρόνια η απάντηση ήταν ψευδής. Πηγαίναμε λίγες μερούλες στην Τήνο, λίγες στην Κέρκυρα και κανά δυο Σαββατοκύριακα στην Κεφαλονιά ή στη Μάνη....\nΑ' ανδρικός, α' γυναικείος και β' ρόλοι* [19/07/2020]\nΟικογένεια. Πατέρας, μητέρα, δύο παιδιά. Ο πατέρας και η μητέρα είναι και οι ίδιοι παιδιά, μέλη της μειονότητας των ρομά που συνηθίζει τους γάμους σε άγουρη ηλικία, όχι απαραιτήτως για λόγους έρωτος. Ο πατέρας και η μητέρα τσακώνονται ενώ βαδίζουν. Εκείνη τον ψέλνει, ενώ προπορεύεται. Κάτι του λέει για τα παραστατικά από τα οποία τεκμαίρεται το δικαίωμα επιδόματος. Η στάση της τον βουρλίζει και...\nΕίναι και δεν είναι [14/07/2020]\nΗ πιο σωστή κουβέντα του 2020: Τα πράγματα είναι σοβαρά. Τέσσερις λέξεις που καταλαβαίναμε την αλήθειά τους, αλλά περισσότερο τις εισπράτταμε ως ψαρωτική εισαγωγή, και πάντως δεν υποπτευόμαστε την αντοχή τους. Αλλά και εκείνος που τις εμπνεύστηκε δεν μπορούσε να φανταστεί ότι θα φτάναμε σε μια κατάσταση όπου ισχύει και η εκδοχή η αντίθετη. Ενώ τα πράγματα είναι σοβαρά, την ίδια στιγμή δεν...\nΜπράβο, μπράβο [13/07/2020]\nΕίναι η τελευταία φορά που ρωτάνε για σένα. Πώς έγραψε; Αλήθεια; Μπράβο. Μπαίνει εκεί που θέλει; Μπράβο. Και πού θέλει; Μπράβο. Εμ; Από τον πατέρα του το πήρε. Εντάξει, και από τη μητέρα του, αλλά ο πατέρας του είναι που.... Α, εντάξει, και ο θείος του. Της τάδε πώς έγραψε; Δεν έγραψε; Ε, δεν χάλασε ο κόσμος. Χάθηκε μια μάχη, όχι ο πόλεμος. Να της πείτε ότι οι εξετάσεις είναι ένα στάδιο της ζωής,...\nΠάλι δικιά μας είναι [10/07/2020]\nΤι είναι η Αγία Σοφία σήμερα; Διαβάζουμε διάφορους ορισμούς από δυνατούς χειριστές των όρων και των νοημάτων. Συγκλίνουν ασφαλώς στην εκδοχή του συμβόλου. Εκεί αποκλίνουν. Αλλοι μιλούν για οικουμενική διάσταση, την οποία και υμνούν. Πράγματι, τα έργα του πολιτισμού, ανεξάρτητα ποιό ιδεολογικό ή εθνικό ή θρησκευτικό πρόσημο είχαν και με ποιές περιόδους είχαν συνδεθεί, προσλαμβάνουν μια...\nΤων Ελλήνων τα ιερά [09/07/2020]\nΚατά σειρά αναγνωρισιμότητας και δημοτικότητας: Κολοκοτρώνης, Καραϊσκάκης, Μπουμπουλίνα. Ετσι κατατάχθηκε η πρώτη τριάδα των αγωνιστών του '21, σύμφωνα με δημοσκόπηση που έγινε, ενόψει των δύο αιώνων από την Επανάσταση, μεταξύ ελλήνων πολιτών, που ρωτήθηκαν ποιούς επαναστάτες θεωρούν πιο σημαντικούς. Η επιβλητική καπετάνισσα Λασκαρίνα εκτόπισε τον Μιαούλη, ο ρόλος του οποίου ήταν πιο...\nΔεν έγινε και κάτι [08/07/2020]\nΗ χρονιά μας έβαλε δύσκολα φέτος. Το πρώτο εξάμηνο είχαμε να διαβάσουμε λοιμωξιολογία, φαρμακευτική, επιδημιολογία, μικροβιολογία. Παράλληλα, μας έπεσαν ζητήματα ενέργειας και διεθνούς δικαίου. Μπαίνοντας στο β' εξάμηνο μας κληρώνουν διάφορα μαθήματα δικαίου, για να παρακολουθήσουμε τις υποθέσεις Μιωνή και Καλογρίτσα, που είναι στριφνές και δαιδαλώδεις, με πολύ δικόγραφο. Δεν είναι εύκολο ζήτημα...


Σκάει η "βόμβα" της εξαγοράς της HTC από την Google\nΟι φήμες περί εξαγοράς της HTC από την Google (Alphabet) φαίνεται πως έχουν βάση, καθώς ο Evan Blass μεταδίδει την πληροφορία επικαλούμενος πηγή του μέσα στην εταιρεία. Σύμφωνα με αυτή οι δύο εταιρείες τα έχουν βρει μεταξύ τους, με την Google να αποκτά περιουσιακά στοιχεία της ταϊβανέζικης εταιρείας, αλλά την HTC να διατηρεί το brand της. Προς το παρόν, μάλιστα, έχει ανασταλεί η διαπραγμάτευση της μετοχής της HTC, κάτι που αποδεικνύει ότι κάτι ετοιμάζεται!\nΚάπως έτσι θα επισημοποιηθεί η σχέση HTC και Pixel smartphones, που ήδη κατασκεύαζε η εταιρεία. Περιμένουμε τις επίσημες ανακοινώσεις για λεπτομέρειες σχετικά με την εξαγορά που θα προσθέσει την τεχνογνωσία του Tαϊβανέζου κατασκευαστή στην Google.\nΜπορούμε βέβαια πάντα να θυμηθούμε την εξαγορά της Motorola από την Google (η εταιρεία κατέληξε στη Lenovo αργότερα) αλλά ελπίζουμε αυτή τη φορά τα δεδομένα να είναι διαφορετικά!


Τα top 10 μέρη της Ιταλίας: Πολύχρωμα σπίτια και κόλποι με τυρκουάζ νερά\nmybittrip.com News TRAVEL Τα top 10 μέρη της Ιταλίας: Πολύχρωμα σπίτια και κόλποι με τυρκουάζ νερά\nΓοητευτικές παράκτιες πόλεις με σπίτια σε παστέλ αποχρώσεις, βελούδινα θέρετρα δίπλα στη λίμνη και κόλποι με τυρκουάζ νερά.της Ελίνας Μαμμή Φημισμένη για την αρχιτεκτονική της, τα πανέμορφα τοπία της και την παγκόσμιας κλάσης κουζίνα της, η Ιταλία έχει αναδειχτεί ως ένα από τα καλύτερα μέρη στον κόσμο για τουρισμό πολυτελείας (και όχι μόνο).\nΠροκειμένου να μας ενημερώσει για τα μέρη που προτιμούν οι πλούσιοι όταν επισκέπτονται την Ευρώπη, η ιστοσελίδα RoutePerfect.com έχει ανακοινώσει τους 10 πιο δημοφιλείς προορισμούς της Ιταλίας, για ταξιδιώτες με συνολικό μπάτζετ ταξιδιού 20.000 ευρώ περίπου.\nΗ κατάταξη βασίστηκε στα στοιχεία περισσότερων από 150.000 ευρωπαϊκών ταξιδιωτικών γραφείων.\nΤα υπέροχα μέρη της Ιταλίας που περιλαμβάνονται στη λίστα μοιάζουν με παραμυθένια, με γοητευτικές παράκτιες πόλεις γεμάτες από πολύχρωμα σπίτια, βελούδινα θέρετρα δίπλα στη λίμνη και κόλπους με τυρκουάζ νερά.\nΔείτε παρακάτω τους top 10 προορισμούς της Ιταλίας για πολυτελή τουρισμό και όχι μόνο.\n10. Το Αμάλφι, η γοητευτική μικρή πόλη με θέα που κόβει την ανάσα.\n9. Το Πορτοφίνο, το πανέμορφο μικρό ψαροχώρι που μετατράπηκε σε πολυτελές ρομαντικό και δημοφιλές θέρετρο.\nΕκεί έχουν κάνει διακοπές celebrities όπως η Μπιγιονσέ, ο Στίβεν Σπίλμπεργκ, η Κάιλι Μινόγκ και πολλοί άλλοι.\n8. Το Μπελάτζιο, απευθύνεται σε εκλεκτούς ταξιδιώτες που αναζητούν μια αυθεντική ιταλική εμπειρία.\n7. Το Ποζιτάνο, το πανέμορφο χωριό του Αμάλφι, με τα παστέλ σπίτια να κρέμονται στην πλαγιά γύρω από τον τυρκουάζ κόλπο.\n6. Το Κάπρι, ένα σικάτο τουριστικό θέρετρο από την εποχή των Ρωμαίων, που έχει τα πάντα: αρχαία, παραλίες, φύση, φαγητό και πολλή γοητεία.\n5. Το Τσίνκε Τέρε (Cinque Terre), το οποίο απαρτίζεται από πέντε χωριά (Monterosso al Mare, Corniglia, Vernazza, Manarola και Riomaggiore) είναι παγκόσμια κληρονομιά της UNESCO και, αναμφισβήτητα, ένα από τα πιο όμορφα μέρη του πλανήτη.\n4. Το Μιλάνο, ή αλλιώς η εμπορική πρωτεύουσα της Ιταλίας,\nπου προσφέρει στους επισκέπτες άφθονα high-end καταστήματα κορυφαίων σχεδιαστών όπως Valentino, Prada, Dolce & Gabbana, που βρίσκονται στη Galleria Vittorio Emanuele II, ένα όμορφο εμπορικό κέντρο που στεγάζεται στο εσωτερικό μιας στοάς του 19ου αιώνα, κοντά στον καθεδρικό ναό Duomo.\n3. Η Φλωρεντία, η πόλη – αξιοθέατο που φημίζεται για την τέχνη, το φαγητό και την μαγευτική της ατμόσφαιρα.\n2. Η Βενετία, ένας από τους πιο δημοφιλής προορισμούς για όλους τους ταξιδιώτες, όχι μόνο τους πολύ πλούσιους.\n1. Η Ρώμη, το τεράστιο μουσείο ή αλλιώς η Αιώνια Πόλη, την οποία προτιμούν οι πλούσιοι τουρίστες για να απολαύσουν την παγκόσμιας κλάσης κουζίνα της με εστιατόρια με 14 αστέρια Michelin, και να ζήσουν δίπλα στα αρχαία ερείπια.\nmybittrip team 3 Ιαν, 2018 TRAVEL\n07/12/202114 σκελετοί Ελλήνων βρεθήκανε στα Ιμαλάια\n18/07/2021100 ΒΌΤΑΝΑ – 1000 ΘΕΡΑΠΕΙΕΣ(ebook)


Μήνυμα του Δημάρχου Ιερής Πόλης Μεσολογγίου Κώστα Λύρου - Δήμος Ι.Π. Μεσολογγίου\nΗ φετινή χρονιά είναι πολύ δύσκολη για την Ελλάδα και την Ανθρωπότητα. Πειθαρχώντας στα μέτρα που έχει πάρει η ελληνική κυβέρνηση ακυρώσαμε τις Εορτές Εξόδου. Ο Δήμος μας θέλοντας να τιμήσει σιωπηλά και με απόλυτο σεβασμό την 194η επέτειο από την Έξοδο των Ελεύθερων Πολιορκημένων προχωρά σε προσεκτικές και απολύτως φιλτραρισμένες κινήσεις για την απόδοση τιμών στους ηρωικούς προγόνους μας. Παρακαλούμε όλους τους συνδημότες να ακολουθήσουν αυτήν την “σιωπηλή” Τιμή του Δήμου από τα μέσα που θα υλοποιηθεί. Είναι σίγουρο ότι την επόμενη χρονιά, η οποία είναι και εμβληματική για το έθνος μας, ο Δήμος, με σύνθεση όλων των απόψεων, θα οργανώσει την απόδοση τιμών στους ήρωες Εξοδίτες με πολλές και ποιοτικές εκδηλώσεις.\nΟ Δήμαρχος Ι.Π. Μεσολογγίου,


Οι υπερωρίες μάς μικραίνουν τη ζωή - NewSide.gr\nΟι υπερωρίες μάς μικραίνουν τη ζωή\nΚόντρα στα στερεότυπα, οι εργαζόμενοι στην Ελλάδα δουλεύουν περισσότερες ώρες από ό,τι σε οποιαδήποτε άλλη χώρα της Ευρωπαϊκής Ένωσης, σύμφωνα με τα στοιχεία της Eurostat.\nΔυστυχώς, πριν βιαστείτε να νιώσετε δικαιωμένοι από αυτά τα αποτελέσματα, θα πρέπει να λάβετε υπόψη σας και τις συνέπειες που μπορεί να έχει όλη αυτή η εργατικότητα για την υγεία σας. Νέα ερευνητικά ευρήματα δείχνουν ότι εκτός από τον ελεύθερο χρόνο μας, οι υπερωρίες ενδέχεται να περιορίζουν και την ίδια τη ζωή μας.\nΣύμφωνα με νέα έρευνα που δημοσιεύτηκε στο επιστημονικό περιοδικό Stroke της Αμερικανικής Καρδιολογικής Εταιρείας, οι υπερωρίες μπορούν σε βάθος χρόνου να δημιουργήσουν καρδιαγγειακά προβλήματα.\nΟι ερευνητές εξέτασαν δεδομένα που αφορούσαν περισσότερους από 140.000 εργαζόμενους στη Γαλλία, οι οποίοι έχουν απασχοληθεί για τουλάχιστον έξι μήνες. Οι συμμετέχοντες συμπλήρωσαν ένα ερωτηματολόγιο που αφορούσε την υγεία και την εργασιακή τους ζωή και οι επιστήμονες ανέλυσαν τα στοιχεία που συγκεντρώθηκαν για να εξετάσουν πιθανές συνδέσεις μεταξύ του ωραρίου εργασίας και της κατάστασης της υγείας των ατόμων.\nΑν και η συγκεκριμένη έρευνα δεν αναφέρει τις αιτίες που καθιστούν τη δεκάωρη εργασία επικίνδυνη για την υγεία μας, προηγούμενες μελέτες μπορούν να μας βοηθήσουν να καταλάβουμε πού έγκειται το πρόβλημα. Όταν περνάμε τόσο μεγάλο μέρος της ζωής μας στο γραφείο, τείνουμε να αναπτύσσουμε ανθυγιεινές συνήθειες, να κινούμαστε λιγότερο και να βιώνουμε υψηλότερα επίπεδα στρες.\nΌλα τα παραπάνω αποτελούν συνθήκες που αυξάνουν τον κίνδυνο εγκεφαλικών επεισοδίων.\nΤέλος, όσο δύσκολη και αν είναι η εποχή που διανύουμε, θυμηθείτε ότι η υγεία σας είναι σημαντικότερη από οτιδήποτε άλλο. Συζητήστε με τους προϊσταμένους σας στη δουλειά το ενδεχόμενο μείωσης του ωραρίου σας και, αν δεν υπάρχει άλλη λύση, προσπαθήστε να βρείτε μια εργασιακή συνθήκη που να σας ταιριάζει περισσότερο.


ΑΡΙΣΤΕΡΗ ΚΑΤΗΦΟΡΑ - Μάριος Διονέλλης\nΑπό: Μάριος Διονέλλης 21 Οκτωβρίου 20152:23 μμ 3 Σεπτεμβρίου 2020\nΣ’ αυτή τη δουλειά είναι πολύ δύσκολο να κρατήσεις την ψυχραιμία σου. Ειδικά αν σε πνίγει το δίκιο. Ειδικά αν βλέπεις ένα-ένα να επαληθεύονται όσα καταμαρτυρούσες σε περασμένες ηγεσίες του τόπου, έχοντας τότε μαζί σου το δίκιο της Αριστεράς που θα άλλαζε τον κόσμο. Και τώρα παρελαύνουν μπροστά σου τα ξεχασμένα εκατομμύρια, χάσκουν και σε κοροϊδεύουν κατάμουτρα τα κενά στα σχολεία, σε κοιτούν κατάματα οι συνταξιούχοι που ακούνε για τις νέες μειώσεις. Κι από πίσω τους οι αγρότες, οι μεροκαματιάρηδες που θα πληρώσουν και φέτος και του χρόνου ΕΝΦΙΑ, οι γονείς που δεν βλέπουν λύση με τον ΦΠΑ στα φροντιστήρια.\nΤι ψυχραιμία να κρατήσεις όταν νιώθεις πως πρέπει και συ ως ένα βαθμό να απολογηθείς απέναντί τους. Και χωρίς να έχεις τον χρόνο να σκεφτείς ένα λεπτό, γιατί η κατηφόρα είναι μεγάλη και αμέσως από πίσω έρχονται οι αυξήσεις στους αρχαιολογικούς χώρους, έρχεται το ασφαλιστικό, έρχεται η απαλλαγή της Εκκλησίας από τους φόρους που πληρώνουν όλοι οι υπόλοιποι. Και τι να πεις εσύ τώρα που υπερασπιζόσουν την Αριστερά όταν μιλούσε για τον χωρισμό του κράτους από το παπαδαριό.\nΚατηφόρα πραγματική και απότομη και το μόνο που σου μένει είναι να γκρινιάζεις. Αλλά και τότε θα βρεθεί ένας Μιχελογιαννάκης να σου πει «μη λες μαλακίες, ο κόσμος ήξερε τι ψήφισε…»\nΚατηφόρα σου λέω…\nΔημοσιεύτηκε στον Δρόμο της Αριστεράς, στις 21.10.2015


ΕΝΟΡΙΟΝ: Δημιουργικές καλοκαιρινές κατασκευές για παιδιά\nΠιάτα ή δοχεία μιας χρήσης από χαρτί ή αλουμίνιο\nΜακριές κορδέλες σε διάφορα σχέδια και χρώματα\nΛευκό χαρτί και μαύρο μαρκαδόρο\nΑφού αποφασίσετε πόσα πιάτα ή δοχεία θα αξιοποιήσετε, διαλέξτε στη συνέχεια τις κορδέλες που θα χρησιμοποιήσετε ως πλοκάμια για την κάθε μέδουσα. Οι κορδέλες πρέπει να είναι αρκετά μακριές, για να κάνουν έντονο εφέ! Στη συνέχεια, αρχίστε να κολλάτε τις κορδέλες, πάνω αλλά και μέσα στο κάθε πιάτο.\nΣτο λευκό χαρτί σχεδιάστε και κόψτε τα μάτια για την κάθε μέδουσα. Στη συνέχεια κολλήστε τα και αυτά, όπως στη φωτογραφία.\nΣτο τέλος, μπορείτε αν θέλετε να κάνετε μία τρύπα στο κέντρο του κάθε πιάτου ή δοχείου, να περάσετε από εκεί μια θηλιά και μέσα από την θηλιά να περάσετε σχοινί το οποίο θα ενώσει τις μέδουσες μεταξύ τους. Έτσι, θα έχετε ένα όμορφο κρεμαστό διακοσμητικό για το δωμάτιο του παιδιού ή ακόμα και για την βεράντα σας!\nΑντί να πετάξετε τις παλιές ξύλινες κουτάλες σας, μπορείτε να τις μετατρέψετε σε απίθανες ξύλινες κούκλες για το παιδικό κουκλοθέατρο!\nΤσόχα ή ύφασμα\nΚόψτε ένα κομμάτι τσόχας ή υφάσματος, σε σχήμα κώνου, το οποίο θα κολλήσετε από το πάνω μέρος του στην κουτάλα, σε τέτοιο ύψος ώστε να σχηματιστεί το φόρεμα της κούκλας. Για τα μαλλιά της θα κολλήσετε μάλλινο νήμα, σε ό,τι χρώμα θέλετε. Ένα επιπλέον κομμάτι νήματος θα σας βοηθήσει να σχηματίσετε τις χωρίστρες. Με τους μαρκαδόρους θα σχεδιάσετε τα χαρακτηριστικά, στο πρόσωπο της κάθε κούκλας!\nΜε τις ξύλινες κουτάλες σας μπορείτε ακόμα να φτιάξετε γοργόνες, λουλούδια (κολλώντας χαρτί σε σχήμα πετάλων στο πάνω μέρος της κουτάλας) ή αστεία τερατάκια!\nΨαράκια με μανταλάκια\nΠάρτε μερικά ξύλινα μανταλάκια και μετατρέψτε τα σε απίθανα ψαράκια!\nΣτις λευκές κόλλες χαρτιού σχεδιάστε ψαράκια σε διάφορα σχέδια, π.χ. καρχαρίες ή ψάρια κλόουν, φροντίστε το μέγεθός τους να είναι μεγαλύτερο από αυτό που έχουν τα μανταλάκια, ώστε να τα καλύψουν όταν τα κολλήσετε στο πλάι. Στη συνέχεια κόψτε τα ψαράκια, οριζόντια στα δύο, ώστε να κολλήσετε το κάθε μέρος σε κάθε πλευρά από το μανταλάκι (όπως στη φωτογραφία). Στο τέλος, κολλήστε τα ψαράκια στα μανταλάκια έτσι ώστε το στόμα τους να είναι στο κάτω τμήμα.\nΚιάλια από ρολό χαρτιού τουαλέτας\nΜια κατασκευή που θα ξετρελάνει τα παιδιά είναι αυτά τα απίθανα κιάλια που μπορείτε να φτιάξετε πανεύκολα.\n2 ρολά από χαρτί τουαλέτας\nΔιακοσμητικά (ό,τι προτιμάτε)\nΞεκινήστε βάφοντας τα δύο ρολά στο χρώμα που προτιμά το παιδί, με τις τέμπερες και τα πινέλα. Στη συνέχεια, αφήστε τα να στεγνώσουν. Μπορείτε να κολλήσετε στη μία άκρη του κάθε ρολού ένα διακοσμητικό σε σχήμα ζικ-ζακ, όπως στη φωτογραφία (μπορείτε να βρείτε και έτοιμες κορδέλες σε τέτοιο σχήμα, στα καταστήματα με ραπτικά είδη). Έπειτα, κολλήστε τα δύο ρολά μεταξύ τους, έτσι ώστε να σχηματίζουν κιάλια. Με ένα αιχμηρό αντικείμενο κάντε δύο μικρές τρυπούλες στην εξωτερική πλευρά από κάθε ρολό, μέσα από το οποίο θα περάσει το σχοινί, ώστε να μπορεί το παιδί να κρεμάσει τα κιάλια στον λαιμό του! Αφήστε το να εξερευνήσει τον κόσμο μέσα από τα φανταστικά του κιάλια!\nΘερμοκήπιο μέσα σε μπουκάλι αναψυκτικού\nΜια υπέροχη κατασκευή που ενθαρρύνει το παιδί, τόσο στην ανακύκλωση όσο και στην κηπουρική!\nΆδειο μπουκάλι αναψυκτικού\nΣπόρους φυτού ή έτοιμο φυτό (κατά προτίμηση κάποιο μικρό παχύφυτο)\nΕίτε θέλετε να φυτέψετε ένα έτοιμο φυτό στο θερμοκήπιό σας είτε να βάλετε σπόρους στο χώμα, θα χρειαστεί να κόψετε το μπουκάλι οριζόντια και σε δύο μέρη, σε ύψος 1/3 από τη βάση του. Αφήστε στην άκρη τα 2/3 του μπουκαλιού και στο 1/3 που σας απομένει γεμίστε με χώμα και στη συνέχεια φυτέψτε σπόρους ή κάποιο λουλούδι. Καταβρέξτε με λίγο νερό.\nΣτη συνέχεια, ενώστε το υπόλοιπο μπουκάλι με το κάτω μέρος, ώστε να κλείσει καλά (εν ανάγκη κολλήστε περιμετρικά με λίγο διαφανές σελοτέιπ).\nΤοποθετήστε το θερμοκήπιό σας σε ένα μέρος με ήλιο και ποτίζετε από το στόμιό του με λίγο νεράκι κάθε μέρα!\nΚαραβάκια από φελό\nΑν σας έχουν περισσέψει μπόλικοι φελλοί από μπουκάλια κρασιού, μην τους πετάξετε, αλλά μετατρέψτε τους σε μοναδικά καραβάκια!\nΦελούς (3 για κάθε καραβάκι)\nΑφρώδες χαρτί (από καταστήματα με υλικά χειροτεχνίας)\nΞυλάκια χειροτεχνίας (από καταστήματα με υλικά χειροτεχνίας)\nΞεκινήστε κολλώντας τους φελούς μεταξύ τους, ώστε να δημιουργηθεί η καρίνα για το κάθε καραβάκι. Με το ψαλίδι χαράξτε στο κέντρο τον πρώτο φελό, ώστε να «χώσετε» εκεί ένα ξυλάκι χειροτεχνίας. Λίγη κόλλα θα βοηθήσει ώστε να σταθεροποιηθεί καλύτερα.\nΓια το πανί κόψτε ένα κομμάτι αφρώδες χαρτί και χαράξτε το στο κέντρο από τις δύο πλευρές του, ώστε να περάσει μέσα από το ξυλάκι-κατάρτι (όπως στη φωτογραφία).\nΌταν τα καραβάκια σας είναι έτοιμα, βάλτε τα σε μία μεγάλη λεκάνη με νερό και προτείνετε στα παιδιά να τα κάνουν να πλέουν φυσώντας τα!


Ο Ηλίας Παπαζήσης σπούδασε Ιατρική στο Πανεπιστήμιο Αθηνών και συνέχισε με μεταπτυχιακές σπουδές στην Εθνική Σχολή Δημόσιας Υγείας.\nΕργάσθηκε στα νοσοκομεία ΙΠΠΟΚΡΑΤΕΙΟ και Γ. ΓΕΝΝΗΜΑΤΑΣ, όπου έλαβε την ειδικότητα της ΓΕΝΙΚΗΣ ΙΑΤΡΙΚΗΣ.\n1. Μηχάνημα ζύγισης κατάκοιτου ασθενούς επάνω στο κρεβάτι.\n2. Στατώ ορών μιας χρήσεως.\n3. Μηχάνημα ψύξης ιστών με εσωτερική κυκλοφορία παγωμένου νερού σε αποστειρωμένο ακροδέκτη.\n4. Αυτόματο μηχάνημα πολλαπλών διαδοχικών υποδορίων ενέσεων για θεραπεία κυτταρίτιδας.\n5. Σύστημα για ασφαλή ταυτόχρονη διενέργεια γαστροστομίας και διέλευσης καθετήρα σίτισης στη νήστιδα (διαδερμική ενδοσκοπική γαστρονηστιδοστομία).\nΈχει διοργανώσει 3 Πανελλήνια Συνέδρια Κατ’ Οίκον Νοσηλείας και Επείγουσας Εξωνοσοκομειακής Ιατρικής στην Αθήνα με πρακτική εκπαίδευση σε επεμβατικές τεχνικές.\nΤο 2013 προσκλήθηκε στο Kuwait για να οργανώσει εκεί σε εθνικό επίπεδο το σύστημα της Κατ’ Οίκον Νοσοκομειακής Περίθαλψης.\nΣυνεργάζεται με τα νοσοκομεία ΙΑΤΡΙΚΟ ΑΘΗΝΩΝ και DOCTORS’ HOSPITAL.\n1. Διαδερμικη Ενδοσκοπικη Γαστροστομια (PEG) και εισαγωγή σωλήνα σίτισης διά μέσου του PEG στο λεπτό έντερο.\n2. Τοποθέτηση Port-a-Cath για μακροχρόνια χορήγηση υγρών και φαρμάκων.\nΕίναι μέλος της Ελληνικής Εταιρείας Αισθητικής Ιατρικής και Αναίμακτης Χειρουργικής και ασχολείται με τεχνικές εμφύτευσης νημάτων PDO και άλλων μεθόδων ενίσχυσης των στηρικτικών στοιχείων του δέρματος.\nΈχει διατελέσει αντιπρόεδρος της Ένωσης Γενικών Ιατρών Ελλάδος.\nΤηλ. επικοινωνίας: 2108060098


Αυτά μόνο στον «Ευστάθιο Χωραφά» γίνονται! - Εφημερίδα Ημερήσια Ημαθίας\nΤετάρτη 29 Ιανουαρίου 2020 0:41\nΜε την Πίτσα Παπαδοπούλου, το Στέλιο Διονυσίου και το Θανάση Πολυκανδριώτη στο μπουζούκι, πέφτει αυλαία σήμερα, Παρασκευή βράδυ, στις εξαήμερες εκδηλώσεις του «Ευστάθιου Χωραφά» Πατρίδας. Χθες Πέμπτη, ο Ζαφείρης Μελάς και η Εβίτα Σερέτη έδωσαν το έναυσμα για ένα μεγάλο γλέντι στο κατάμεστο γήπεδο του χωριού. Όντως αυτά μόνο στον «Ευστάθιο Χωραφά» γίνονται. Με κορυφαίο μυστικό της συνταγής, τον εθελοντισμό. Δεν υπάρχουν στρατηγοί και φαντάροι. Από τον Αντώνη Καγκελίδη μέχρι τους πιτσιρικάδες του συλλόγου, όλοι είναι πρόθυμοι να εξυπηρετήσουν το κοινό, που μπορεί να δει καλλιτέχνες εγνωσμένης αξίας και να διασκεδάσει με ένα ελάχιστο κόστος. Ραντεβού, όχι του χρόνου, αλλά το Σεπτέμβριο, με το τουρνουά ποδοσφαίρου που διοργανώνουν οι ακαδημίες του συλλόγου!


ΣΚΛΗΡΟΣ ο Independent! «Αντίο Ντέιβιντ Κάμερον: Ο... - Star.gr\nΚΟΣΜΟΣ Παρασκευή, 24 Ιουνίου 2016, 19:42\nΗ βρετανική εφημερίδα τον αποχαιρετά με ένα άρθρο που "τσακίζει κόκκαλα"\nΜε έναν πικρόχολο -θα λέγαμε- τίτλο αποχαιρετά ο Independent τον Πρωθυπουργό της Βρετανίας.\n«Αντίο Ντέιβιντ Κάμερον: Ο χειρότερος πρωθυπουργός του αιώνα» γράφει χαρακτηριστικά η βρετανική εφημερίδα, μετά την ιστορική απόφαση του λαού για την έξοδο της Βρετανίας από την Ε.Ε.\nΤο πρωί της Παρασκευής, ο Κάμερον ανακοίνωσε την παραίτησή του.\nΗ βρετανική εφημερίδα χαρακτηρίζει το δημοψήφισμα «κάτι που έμοιαζε με τζογάρισμα, αλλά τελικώς αποδείχθηκε στρατηγική αποτυχία» και συνεχίζει «Ο 74ος πρωθυπουργός του Ηνωμένου Βασιλείου της Μεγάλης Βρετανίας και προσφάτως και της Βόρειας Ιρλανδίας, ίσως να είναι ο προτελευταίος, πριν η Μικρά Αγγλία αφεθεί στον κόσμο».\nΑκόμη, η βρετανική εφημερίδα κάνει λόγο για τη «”Χαλασμένη Βρετανία” ένας όρος που μπήκε τελευταία στο λεξιλόγιο των πολιτών, συγκεκριμένα στα τελευταία έξι χρόνια της θητείας του Κάμερον. Λοιπόν, τώρα πράγματι θα είναι χαλασμένη. Και αυτό θα είναι το μόνο που θα θυμόμαστε από αυτόν».\n«Είμαι πολύ περήφανος που υπήρξα πρωθυπουργός της χώρας για έξι χρόνια» είπε καθώς βγήκε στο πρωινό φως. «Περήφανος για όσα πετύχαμε. Που κρατήσαμε τις υποσχέσεις μας προς τους φτωχότερους. Που αποκαταστήσαμε την οικονομική ισχύ της Βρετανίας» πρόσθεσε.\n«Καθώς γύρισε και κατευθύνθηκε προς την πόρτα της Downing Street, τα μαλλιά στο πίσω μέρος του κεφαλιού του έμοιαζαν να έχουν γκριζάρει κατά τη διάρκεια της νύχτα» λέει ο Independent και συνεχίζει «O νεότερος πρώην πρωθυπουργός από το 1895, να σχεδιάζει την πολιτική του σύνταξη. Ένας άνδρας του παρελθόντος, που με τους κινδύνους του μέλλοντος, το κόμμα του θα τον χρειαστεί περισσότερο από ποτέ».


Ο Σπύρος Παρασκευάκος μετά την επιτυχημένη εμφάνιση του Απριλίου, επιστρέφει την Τετάρτη 1η Ιουνίου στη σκηνή του Faust, ξανά με την μπάντα του, επαναπροσδιορίζοντας το υλικό του και τον εαυτό του από την αρχή!\n01 Ιουν. 2022\nΣκοπός ήταν πάντα τα τραγούδια!\nΦέρνει τα τραγούδια στα μέτρα του και ως τραγουδοποιός, όπου είναι και η πρώτη του φύση, μας τα παρουσιάζει ερμηνεύοντάς τα ο ίδιος αυτή τη φορά.\nΗλεκτρικές κιθάρες, σύνθια, λούπες, πιάνο και πνευστά.\nΑπό τον φυσικό ήχο στον ηλεκτρισμό.\nΑπό τη σιωπή στη φασαρία και πάλι πίσω!\nΠαρέα με τα τραγούδια του Σπύρου από τα albums «Απ’ το μηδέν» και «Τρίτη έξοδος» θα ακουστούν και διασκευές τραγουδιών από την ελληνική αλλά και την παγκόσμια δισκογραφία.\nΚυρίως επιλογές τραγουδιών από αγαπημένους του τραγουδοποιούς και συγκροτήματα όπως οι Παύλος Παυλίδης, Leonard Cohen, Placebo, Amy Winehouse και άλλοι.\nΜαζί του η Ιωάννα Λέκκα, εξαιρετική ηθοποιός και ερμηνεύτρια. Εκτός των άλλων θα παρουσιάσουν από κοινού και το πρώτο single από το επερχόμενο album του Σπύρου με τίτλο «Τραπεζάκι σαλονιού» που κυκλοφόρησε πριν λίγους μήνες. Παράλληλα θα παρουσιαστεί και το πιο πρόσφατο single που κυκλοφόρησε με τίτλο «Αγαπαμε» που στην εκδοχή του album ο Σπύρος το ερμηνεύει με την Πωλίνα Λεσνέβσκαγια (lead singer του συγκροτήματος "The Zero Won").\nΜαζί τους οι μουσικοί Αλέξανδρος Κούρος (κρουστά), Αλέξης Στενάκης (πιάνο, κλαρινέτο, σαξόφωνο), Αντωνία Τσολάκη (μπάσο) και Ιάσονας Μαυρογεώργος (κιθάρες).\nΣυμμετέχει η Κλειώ, μαθήτρια του Σπύρου, με την οποία ετοιμάζει την πρώτη της δισκογραφική δουλειά.\n«Καθώς ετοιμάζω το τρίτο μου album με αφορά αυτό το ταξίδι, από τη μοναξιά στο μαζί.\nΑπό το τίποτα στο μοιράζομαι.\nΑπό την ηρεμία στο χάος.\nΤο ίδιο με αφορά.\nΚαι στις επιλογές των εμφανίσεων μου.\nΜερικές φορές μόνος μου με το πιάνο μου.\nΕγώ και τα τραγούδια μου σε μια απόλυτη σχέση ειλικρίνειας. Όπως γεννήθηκαν.\nΚαι άλλες φορές με όλη τη μπάντα μου, προσαρμοσμένα στα δικά μου μέτρα. Στον δικό μου κόσμο».